Nazioarteko enpresa handien eskaerak jaso ditu Fagor Arrasatek - Arrasate - Goiena.eus\nNazioarteko enpresa handien eskaerak jaso ditu Fagor Arrasatek\nLeire Kortabarria 2014-05-28 11:56\nJose Maria Baltzategi, sari bat jasotzen.\nTalde industrial handien eskaera garrantzitsuak jaso ditu Fagor Arrasatek azkenaldian; tartean, General Motors, Electrolux, Mahindra, Haier eta beste enpresa batzuenak. Horren denaren berri eman du Jose Maria Baltzategik, kooperatibako zuzendari nagusiak, batzar orokorrean.\nArrasaten, maiatzaren 15ean egin zuen kooperatibak urteko batzar orokorra, eta honela esan zien bazkideei Baltzategik: "Sektoreko beste enpresa batzuendako bezala, 2013aren bukaera eta 2014aren hasiera ez ziren gura adina onak izan, baina azken bi hilabeteotan izandako eskaera garrantzitsuei esker, gaur egun Europako makina-erreminta ekoizle garrantzitsuenetariko bat da gure enpresa".\nZenbait talde industrial handik, hazteko eta nazioarteratzeko euren estrategien barruan, Fagor Arrasate aukeratu dute eskaerak egiteko. Horrela egin dute AEBetan General Motorsek eta Electroluxek; Indian, Mahindrak; Txinan eta Mexikon, Haierrek; Ingalaterran, Jaguar Land Rover etxearen hornitzaile garrantzitsuek; eta Hego Ameriketan eta Europa erdialdean, munduko altzairu ekoizle handienetariko batek.\nProiektu horietan, Fagor Arrasateko lehen mailako teknologiak eta makina motak egin beharko ditu, tartean hainbat transfer motako prentsa (ohikoak eta FlexCell motakoak), altzairua eta aluminioa prozesatzeko servo blanking delako lerroak, txapa prozesatzeko lerroak, sendotasun handiko mozte-lerroak, try-out prentsa hidraulikoak eta composite-ak prozesatzeko instalazioak. Azken horiek iaz Fagor Arrasatek eta Onapresek bat egitearen ondorio dira.\nHonakoa esan zuen Baltzategik: "Zalantzarik gabe, gure betiko bezeroek eta bezero berriek gure enpresarengan, gure produktuarekiko eta gure zerbitzuarekiko konfiantza izaten jarraitzen dute".\nAurreikuspen txarrak ez dira bete\nBatzar nagusian, iazko memoria eta kontuak onartu zituzten bazkideek, eta baita aurtengo ekitaldirako kudeaketa plana ere. Orain hilabete batzuk egindako aurreikuspenen arabera, jarduera moteldu egingo zen, bezero diren sektoreek inbertitzeari utziko zietelako, baina Fagor Arrasatek jaso dituen eskaera berriek konfiantza sendotu dute.\n2013ko ekitaldia 290 milioi euroko salmentekin eta 850 langile baino gehiagorekin bukatu zuen Fagor Arrasatek. Azken hiru hilabeteetan, hazi egin da.


Iruñeko istiluko lau gazteak epaituko dituzte Madrilen etzi | Politika | Berria\nIruñeko istiluko lau gazteak epaituko dituzte Madrilen etzi\nFiskaltzak zazpina urteko espetxe zigorra eskatu du bakoitzarentzat, «desordena publiko terroristak» leporatuta. Altsasuko kasuan bezala, Lamela epaileak egin du instrukzioa\nAuzipetuei babesa agertzeko atzo arratsaldean Errenterian eginiko elkarretaratzea; lehen lerroan, gazteen gurasoak. JON URBE/ FOKU\nErrepresioari Autodefentsa dinamikak iazko martxoaren 11n Iruñean eginiko manifestazioan izandako liskarretan parte hartzea leporatutako lau gazteen aurkako epaiketa astelehenean hasiko da, Espainiako Auzitegi Nazionalean. Fiskalak «desordena publiko terroristak»egin izana leporatzen die, eta zazpi urteko espetxe zigorra eskatu du haietako bakoitzarentzat: Asier Petrirena, Ruben Iglesias, Endika Etura eta Julen Pardorentzat. Auzitegi Nazionaleko Bigarren Sekzioak epaituko ditu. Etzi eta asteazkenean dituzte saioak.\nErrenteriakoak (Gipuzkoa) dira Petrirena, Iglesias eta Etura. Istiluen egunean atxilotu zituzten, eta ia zortzi hilabete egin zituzten Iruñeko espetxean preso, behin-behinean. Beasaingoa (Gipuzkoa) da Prado, eta urrian inputatu gisa deklaratu ostean auzipetu zuten. Beste zazpi auzipetu ere badaude, adingabeak. Haien aurkako sumarioa Auzitegi Nazionaleko Adingabeen Epaitegiaren esku dago.\nKale istiluak terrorismoarekin lotzeko, Zigor Kodeko 573. artikuluan oinarritu da Carmen Lamela instrukzio epailea. «Bake publikoa larriki aztoratzea» leporatu die lau gazteei. Instrukzio osoan fiskaltzak ere bat egin du interpretazio horrekin. Gainera, ezker abertzalearen ildo ofizialetik kanpo kokatu ditu Errepresioari Autodefentsa dinamika eta auzipetuak. Sektore horrek «kale borroka» babesten duela dio.\nGazteen defentsa abokatuek, aldiz, argudiatu izan dute instrukzio osoan errugabetasun presuntzioa eta askatasunerako eskubidea urratu direla, eta froga bakarrak polizia atestatuak direla. Azaldu izan dute, halaber, auzipetuak ez direla inongo «erakunde terroristako» kide, eta azpimarratu dute egun hartako gertakariek ez luketela tipifikazio hori izan behar. Auzitegien arteko gorabeherak ikusita, kasuak hartu zuen «garrantzi politikoa» ere nabarmendu dute.\nErrepresioari Autodefentsa dinamikak «herri eragileen aurkako eraso errepresiboak» salatzeko deitutako manifestazioaren ostean gertatu ziren istiluak, Iruñeko Alde Zaharrean. Egun berean atxilotu zituzten Errenteriako hirurak eta beste herrikide bat —adingabea—. Aurreneko hirurak espetxeratzeko agindu zuen Iruñeko 4. Instrukzioko Epaitegiko epaileak, «terrorismo» delituak leporatuta.\nKartzelatzeko autoan, epaile horrek azpimarratu zuen manifestazioa baimendu gabe zegoela, eta istiluak eragitea aurretik pentsatua zutela atxilotuek, «konfrontaziorako estrategia organizatu» baten barruan. Istiluetarako materiala eraman zutela ere adierazi zuen. Haren esanetan, manifestariek poliziak oldartzea nahi izan zuten. Horren ondorioz, desordena publikoa, lesioak, sutea eta eraso egitea leporatu zien.\nHasieratik zeresana eman zuen instrukzioak. Izan ere, «terrorismoa» tarteko, Iruñeko Epaitegiak berehala utzi zuen Espainiako Auzitegi Nazionalaren esku ikerketa. Carmen Lamelak hartu zuen; besteak beste, Altsasuko gazteen eta Kataluniako hainbat politikariren aurkako instrukzioak egin ditu epaile horrek. Halere, Nafarroako Probintzia Auzitegiak erabaki horren aurka egin zuen, terrorismo delitu zantzurik ez zegoela argudiatuta, «delitu larriak izan arren» desordena publikoen barruan sartu behar zirelakoan.\nAzkenean, ordea, Espainiako Auzitegi Gorenak Auzitegi Nazionalari eman zion arrazoia. Zigor Kodeko 573. artikuluan oinarritu zen horretarako. Artikulu horren arabera, besteak beste, ordena konstituzionalaren aurka egin, bake publikoa asaldatu edo gizartean ikara egoera bat sortu behar da delituak terrorismo gisa epaitzeko.\nInstrukzio epaileak eta fiskaltzak helduleku gisa erabili duten artikulua 2015eko urrian PPk eta PSOEk eginiko estatu itunaren emaitza da; «terrorismo jihadistari aurre egiteko» egin zuten. Baina, beste hainbaten artean, kasu honetarako eta Altsasuko gazteen aurka erabili da.\nHiru gazte manifestazioaren egunean bertan sartu zituzten preso, eta ia zortzi hilabeteren ostean, azaroaren 7an, behin-behinean askatu zituzten, bermerik gabe, baina astero euren burua epaitegian aurkezteko eta Espainiako Estatuaren mugetatik ez irteteko baldintzarekin. Aurretik, defentsak hiru aldiz eskatu zuen aske uzteko, azken eskarian argudiatuz akusatu guztiak egoera berean egon beharko luketela.\nIzan ere, hiru gazteak aske utzi aurretik, urriaren 30ean, beste hamabi lagun deitu zituzten Auzitegi Nazionalera, ikertu gisa deklaratzera. Horietako bat da epailearen aurrean eseriko den laugarrena, eta beste sei adingabe ere auzipetu dituzte. Gainontzekoen aurkako akusazioak erretiratu zituzten, «frogen indar faltagatik».\nInstrukzioak bere bideari jarraitu dio, eta Jose Perals Auzitegi Nazionaleko fiskalak —Altsasuko auziko bera— auzipetu bakoitzarentzat eskatu du zazpi urteko espetxe zigorra, hamahiru urteko inhabilitazioa, bost urteko zaintza judiziala eta 45.000 euroko kalte-ordaina.\n«Terrorismo» tipifikazioak protestak eragin zituen lehen egunetik. Gazteen ingurua mugitzen hasi zen, Etorkizunaren Alde eta Oreretako 4ak Askatu plataformak sortu zituzten, eta mobilizazio jendetsuak egin dira ordutik —azkena, atzo, Errenterian—. Epaiketaren aurka agertu dira Euskal Herriko alderdi politiko eta sindikatu gehienak ere. Iruñeko eta Errenteriako alkateek, Joseba Asironek eta Julen Mendozak, «neurrigabetzat» jo dituzte istiluak terrorismo gisa epaitzea. Eusko Legebiltzarrean ere salatu dute auzia, PPk ez beste talde denek.


Askotariko ikastaroak Azaroa eta Abendurako - Bergara - Goiena.eus\nAskotariko ikastaroak Azaroa eta Abendurako\nEñaut Abarrategi 2013-11-08 20:01\nBergarako Udalak eta Bizikasi zerbitzuak antolatuta, askotariko ikastaroak egongo dira datozen asteetan. Batetik, oinarrizko argazkilaritza ikastaroa egongo da gaur hasi eta abenduaren 4ra arte. Bestetik, Photoshop bidezko argazkilaritza ikastaroa egongo da. Hastapen maila abenduaren 2tik urtarrilaren 2ra izango da. Sakontze maila, berriz, urtarrilaren 13tik 23ra izango da 19:00etatik 21:00etara, astelehenetik eguenera, Miguel Altunan.\nOinarrizko argazkilaritza ikastaroa egongo da gaur hasi eta abenduaren 4ra arte, 24 orduko ikastaroa izango da, 19:15etik 21:15era, Pol-Pol argazki taldearen egoitzan eta prezioa 50 euro dira –30 ikasle, erretiratu eta langabetuendako–.\nBestetik, Photoshop bidezko argazkilaritza ikastaroa egongo da. Hastapen maila abenduaren 2tik urtarrilaren 2ra izango da, 19:00etatik 21:00etara, astelehenetik eguenera, Miguel Altunan. Sakontze maila, berriz, urtarrilaren 13tik 23ra izango da 19:00etatik 21:00etara, astelehenetik eguenera, Miguel Altunan. Bietan ala bietan prezioa 40 eurokoa da, –30 euro ikasle, erretiratu eta langabetuendako– eta izena kultura etxean eman daiteke.\nBi ikastaroetan izena emanez gero, prezioa 60 eurokoa izango da –50 euro ikasle, erretiratu eta langabetuendako–. Plaza mugatuak izango dira eta lehentasuna izango dute herrikoek.\nHonekin batera, beste hainbat ekintza egingo dira:\nElikagaiak nola manipulatu\nElikagaien manipulatzaile agiria eskuratzeko ikastaroa ere antolatu dute, 7 ordukoa. Hil bukaeran egingo da –egunak zehazteko daude–, bi egunetan. Langileek eman dezakete izena, dohain, Bizikasin (943 76 93 94).\nAnezka dendan kustomizazio ikastaroa egiteko aukera ere egongo da. Eskolak azaroaren 19an eta 26an eta abenduaren 3an, 10ean eta 17an izango dira, 18:00etatik 20:00etara. Interesa duen edonork eman dezake izena Bizikasin (943 76 93 94) –plaza mugatuak daude– eta prezioa 15 euro dira.\nAhozko komunikazioa lantzen\nAhozko komunikazioan hastapenak delako ikastaroa ere egongo da eta, besteak beste, ipuin kontaketa eta jendaurreko aurkezpenak nola egin landuko da. Eskolak Miguel Altunan izango dira azaroaren 20an eta 27an eta abenduaren 4an eta 11n, 18:00etatik 20:00etara. Irakaslea Amaia Arriaran izango da. Prezioa 10 euro dira eta izena Bizikasin eman daiteke (943 76 93 94).\nWindows, Word eta Internet nola erabili ere irakatsiko dute. Eskolak azaroaren 18tik abenduaren 12ra izango dira. 40 orduko ikastaroa izango da eta izena Bizikasin eman daiteke (943 76 93 94).


Segurtasun Sailak larrialdien eta babes zibilaren arloko dominak emateko hirugarren edizioaren prozedura hasi du. - Eusko Jaurlaritza - Euskadi.eus\nSegurtasun Sailak larrialdien eta babes zibilaren arloko dominak emateko hirugarren edizioaren prozedura hasi du.\nEHAAn argitaratutako sailburuaren agindu baten bidez.\nSegurtasun Sailak larrialdien eta babes zibilaren arloko dominak edo plaka-diplomak emateko hirugarren edizioaren prozedura hasi du, EHAAn argitaratu den sailburuaren urriaren 9ko aginduaren bidez. Horrela, Larrialdiei Aurre egiteko eta Babes Zibilerako Euskal Sistemaren zerbitzuen mende dauden erakunde, enpresa, entitate eta profesionalen edo boluntarioen organizazio guztiek sari horiek merezi dituzten 2019ko hautagaiak eta proposamenak aurkeztu ahal izango dituzte, aipatutako agindua argitaratzen denetik zenbatzen hasi eta hilabeteko epean.\nSegurtasun Sailak 2017an sortu zituen larrialdien eta babes zibilaren arloko ohorezko sari horiek, publikoki aitortzeko asmoz esku hartzeko zerbitzuetako langileen jarduketa aipagarriak eta herritarren inplikazioa eta laguntza, arrisku kolektibo larriko, hondamendiko eta lazeria publikoko egoera larrietan pertsonak eta haien ondasunak eta ondare kolektiboa babesteko lanetan.\nSariak hiru kategoriatan banatzen dira: Larrialdietako eta babes zibileko merezimenduaren domina, Larrialdietako eta babes zibileko merezimenduaren plaka-diploma eta Euskadiko babes zibileko boluntarioen lana aintzat hartzeko diploma.\nSegurtasun Sailak Larrialdiei Aurre Egiteko eta Babes Zibilerako Euskal Sisteman sartuta dauden erakunde guztiei dei egiten die aurreikusitako epean aurkez ditzaten egoki jotzen dituzten hautagaiak.\n2019ko edizioan saritutako pertsonen eta erakundeen identitatea 2020ko otsailean emango da argitara, 112ren Europako Eguna ospatzeko ekitaldian.


Elikadura bermatzeko diru-laguntza bereziak eta neurri ekonomiko gehiago iragarri ditu Udalak - Usurbil - Noaua.eus\nElikadura bermatzeko diru-laguntza bereziak eta neurri ekonomiko gehiago iragarri ditu Udalak\nNoaua Aldizkaria 2020-03-20 11:34\nBehar larrian direnei, kolektibo zaurgarrienak laguntzeko neurri ekonomiko bereziak onartu ditu Usurbilgo Udalaren Prebentzio Mahaiak. Ostiral honetatik bertatik eska daitezkeen elikadura bermatzeko diru-laguntza deialdia edota udal tasa eta zergei lotutako neurri gehiago.\nUdalaren Prebentzio Mahaiak onarturiko neurri ekonomiko hauek guztiak helburu argia dute; oinarrizko behar sozialak asetzen laguntzea. Tartean, elikadurarena. Konfinamenduaren ondorioz, elikadura bermatu ezinik diren herritarrei zuzenduriko diru-laguntza lerroa iragarri du Udalak. Eskabideak gaurtik bertatik aurkeztu daitezke.\nLaguntza lerro hau, alarma egoerak iraun artean, elikagai bankuetatik hornitu edo jangela beka duten haurrei zuzendua dago. Alarma egoera luzatuko balitz, berriz eskuratzeko aukera izango da. Familiako kide kopuruaren arabera, 15 egunerako honako laguntza banatuko da: 100 euro kide bat edo biko familientzat, 150 euro 3-4 kidekoentzat, 200 euro bostetik gorakoentzat.\nNeurri ekonomiko gehiago ere onartu ditu Udalak. Batetik, ematen ez den zerbitzurik ez kobratzea herritarrei; Haur Eskolaren kuota, Kiroldegiari lotutako abonamendu eta ikastaroak; zergen eta tasen ordainketa malgutasunez egitea. Horrekin batera, zergak ordaintzeko epea luzatuko dela ere iragarri du: ibilgailuena, IBIa eta ekonomia jardueren zerga.\nGainerako tasak eta zergak ordaintzeko malgutasunez jokatuko dutela iragarri dute Udaletik, arazoak izan ditzaketen herritarrekin. Udalak bestalde, azpikontratatutako zerbitzuen kontratuak ez ditu etengo oraingoz.


Fermin Muguruza: «Orain nire erritmoa daramat, ohikoa den musika bidetik askoz harago doana» | EIBZko liburutegia\nFermin Muguruza: «Orain nire erritmoa daramat, ohikoa den musika bidetik askoz harago doana»\nAnder Perez / 2016-02-28 / 1.735 hitz\n‘Musika etiketa’ mugatua da Fermin Muguruzaren ibilbide eta jarduna osorik harrapatzeko. Diziplinatik diziplinarako jauzian dabil, etengabeko berrikuntzan. Musikaren ohiko eskematik «ihes» egin du: «Saiatzen naiz nire agenda nik neuk idazten».\n2008an, Asthmatic Lion Sound Systema argitaratu nuenean, aldi berean Checkpoint Rock aurkezten ari nintzen, eta, hortik aurrera, nire bizitzak aldaketa izugarria eman zuen. Al Jazeerako jendeak hamaika dokumental egiteko kontratatu ninduen, eta bi urtez ibili nintzen horretan. Azkeneko hamar urteetan, nire bizitza askoz zentratuago egon da dokumentalgintzan. Oso lan emankorra izan da. Zuloak egin nuen gero, eta ondoren No more tour bira. Eta orain, New Orleansekoa. Egin ditut kantu solte batzuk ere, eta idatzi ditut hitzak beste talde batzuentzat. Soinu banda ere egin genuen Las brujas de Zugarramurdi filmerako, eta Black is beltza ere egin nuen… Estudioko lanik ez dut egin ez nagoelako zentratuta musikak behartzen zaituen ibilbide horretan lan egiteko. Alegia, disko bat, aurkezpena, zuzenekoak… Nik hortik alde egin nuen, eta orain nire erritmoa daramat, ohikoa den bide horretatik askoz harago doana. Nire kabuz, nahi dudana egiten. Saiatzen naiz nire agenda nik neuk idazten, eta ez beste edonork.\nEuskal musikaren loraldirik izugarriena 90eko hamarkadan izan zen, hain zuzen ere, Esan Ozenki iparrorratz zela. Alegia, ez zen euskal musika bakarrik, baizik eta hor zegoela diskoetxe bat, Negu Gorriak-ekin identifikatua. Esan Ozenki-k eta Negu Gorriak-ek lortu zuten dena leherraraztea, eta sortu ziren gauzak, testuinguru sozial eta politiko baten inguruan. Gaur egun ikusten ditugun adierazpen nabarmenenak hortik abiatu ziren, Lisabö, Anari, Berri Txarrak — Berri Txarrak ez zegoen hor, baina hor dago orain Galder Izagirre—, Dut, JP Lohian… Horrenbeste gauza egon ziren hor… Orain, 2016an, sekulako musika eszena dugu berriz Euskal Herrian, hortik datorren jende askorekin. Diskoetxeei dagokienez, Bidehutsen adibidea dugu, Esan Ozenki-n zebilen zenbait jende eta espiritu horrekin.\nNormala da revival-ak gutxi gorabehera 20 urte geroago etortzea; tira, hemen 30 urte geroago dugu. Baina 90eko hamarkadan, adibidez, ez zen inolako zamarik izan. Bai, tira, txantxak izaten ziren; uste dut Joseba Poncek behin txosna batean idatzi zuela «Ta zer ez da berdin? 85, 95, 2005…», esanez bezala txosnetan musika bera entzuten zela beti. Baina ez zen oztoporik izan une horretan ateratzen ari ziren talde guztiek bere protagonismoa izan zezaten. Iruditzen zait orain sekulako eszena musikala dagoela, baina talde gazteen falta sumatzen dut. Ni Kortatun 20 urterekin hasi nintzen, eta Iñigok 18 zeuzkan. Horrelako talde gazteak behar dira, diskurtso propioekin…Hor dugu ere Belako, nahiz eta euskaraz osorik ez abestu euskarazko kuota daukana. Tira, garai horietako kantak gogoraraztea oso gauza normala dela iruditzen zait; mundu guztian izaten dira halako revival-ak. Beste gauza bat da programatzaileek erosotasunera jotzea. Hori askotan ikusi izan dugu.\nBelztasunaren aldarriak pisua hartu du azkenaldian. Hor daude Iruñeko Nola? eta Atlantiko Beltza mugimendua ere…\nKategoria Berria egunkaria, D eredua, DBH 3. eta 4. mailak, Elkarrizketa, Euskara, Kultura, Musika, Musika, etiketak Ander Perez, Fermin Muguruza, Irun Meets New Orleans diskoa by Mirentxu. Gorde lotura.


4 XIX. mendeko gizartearen aldaketak eta Langile Mugimendua | Koro Irastorza Etxeberria\n4.1 Europako hiriak\n4.1.1 Hiriko zibilizazioa (4)\nEuropako hiriburu handiak hazkunde ikaragarria izan zuten.\nHazkunde bizkor hori, batez ere, nekazaritzaren emigrazioaren eraginezkoa izan zen, etorkizuna industria sektorean eta zerbitzuetan baitzegoen, eta lanok hirietan zeuden pilatuta. Hirigune horietako asko industria jardueran oinarrituz sortu ziren.\nLangileen etxebizitzak industrietako nabeen eta eraikinen ondoan pilatzen ziren; horrela eraikuntza kalitate txikiko eta zerbitzu publiko urriko langile auzoak sortu ziren.\nHala ere, hirigunerik gehienak antzinako hirietan oinarrituz hazi ziren. Horrelaxe garatu ziren Europako hiriburuak: Londres, Paris, Berlin, Erroma, Madril edo Viena, eta beste batzuk ere bai: Milan, Bartzelona, Antwuerpen, Praga, Marseilla…\n4.1.2 Hiria, gizartearen barruko desoreken adierazlea\nBurgesiak hirien erdialdea eta langile sektoreek auzo pobreak okupatzean, hirietan hainbat beharrizan sortu ziren.\nBestalde, hiria eszenatoki ezinhobea izan zen dirudun klaseen eta soldatapeko biztanleen arteko gatazka sozialerako, politikorako eta kulturalerako.\n4.1.3 Hirietako erreformak eta zerbitzuak\nHirietako aldaketa nabarienetariko bat zerbitzu publikoak ezartzea izan zen, eta zerbitzuok beharrezkoak eta garestiak ziren: harrizko kaleak, espaloiak, estolda sareak, ura banatzeko zerbitzuak, parkeak eta lorategiak, garbitoki publikoak, merkatuak, eta abar.\nHirietako garraio berriek hiriaren itxura eta biztanleen bizimodua aldatu zituzten. Zaldiek tiratutako tranbien ordez, 1870 inguruan, tranbia elektrikoak eraikitzen hasi ziren, eta lurpeko tuneletatik egindako garraioa ere agertu zen Londresen (1863); hiri inguruko edo metropoliko trenbidea zen, metroa, eta, XIX. mendearen amaieran, Parisen, Berlinen eta Vienan ere egin zuten.\nHiri berriak, orain gertatzen den bezala, kritika sozialak jaso ziren (osasungaitza, gizatasunik gabea, segurtasunik gabea) edo estetikoak (itsusia, antolaketarik gabea), baina nekazariak etengabe iristen ziren bertara, hiriko bizimoduak erakarrita. Bankuak, trenbide geltokiak, eraikin publikoak, antzerkia eta opera, izan ere, hiriko zibilizazioak katedralei eta jauregiei erantsitako ikur berriak ziren.\n4.2 Burgesen bizimodua eta kultura\n4.2.1 Bizimodu pribatuaren eremua: etxea\n4.2.2 Jantzia gorputza ezkutatzeko\n4.2.3 Aisialdia eta kirola\n4.3 Langileen bizimodua\n4.3.1 Etxea eta etxebizitza\n4.3.2 Lana eta soldata\n4.3.3 Elikadura eta bizi maila\n4.4 Langile mugimenduaren jatorria (Arazo berriak, Eskaerak)\nArazo berriak: Erregimen Zaharra desegitean, nekazariak eta eskulangileak zerga feudalik eta gremioekiko loturarik gabe gelditu ziren. Fabriketara langile gero eta gehiago joaten zen, hirien garapenak eskainitako lanpostuen bila. Eskulana ugaria zenez, kontratazioaren baldintzak eta soldatak kaltegarriak ziren langileentzat. Gainera, industria ekonomia berriak aldian behingo krisialdiak izaten zituen, eta horrek langabezia modu negargarrian haztea eragiten zuen. Horrela, gizarte gatazkarako arrazoi asko sortu zen.\nEskaerak: Fabriketan eta langile auzoetan langile kopuru handia pilatzea lagungarria izan zen, elkarte egonkorrak sortzeko, eta elkarteok langileen gutxieneko eskubideak defendatzen hasi ziren. Gizarte gatazka laneko baldintzak hobetzera, lanorduak murriztera eta soldatak igotzera bideratu zen. Langile klasearen beste helburu nagusia eskubide politikoak lortzea izan zen, hau da, bozkatzeko, biltzeko, elkartzeko eta adierazteko askatasuna lortzea. Lehenengo langile elkarteak Britainia Handian agertu ziren, hau da, industrializazio prozesuan buru izan zen herrian.\n4.4.1 Langileen lehenengo elkarteak (6)\nHasieran elkarte horiek debekatuta egon ziren, enpresaren eta kontratuaren askatasunaren aurkakoak zirelakoan. Napoleonen kodeak eta Britainia Handiko Elkarteei buruzko Legeek berariaz debekatzen zituzten.\nLangileek planteaturiko lehenengo errebindikazioetariko bat elkartzeko eta biltzeko eskubidea izan zen, eta eskubide hori onartu zuen lehenengo estatua Britainia Handia izan zen (1824).\nLangileen elkarteak era askotakoak ziren, osaketaren eta helburuen arabera. Lehenengoak eta ugarienak Elkarri Laguntzekoak izan ziren, eta horien helburua kideei laguntza eskaintzea zen, istripurik, gaixotasunik edo heriotzarik egonez gero.\nSarritan, erresistentzia kutxa eran jarduten zuten, bazkideak greba garaietan mantentzeko. Handik gutxira, langileen elkarteen eragile nagusia lanbide bateko soldatak eta lan baldintzak taldean eta batera defendatzea eta, gainera, horiek hobetzea izan zen. Presiorako tresna nagusia greba zen.\nJatorri frantseseko sindikatu hitzak langileen defentsan sortutako langile elkartea adierazten du, XIX. mendearen amaieratik.\nSindikalismoaren jokabideen ondorioz, lanbide eta lurralde guztietako langileak biltzen zituzten langile batasun nazionalak sortu ziren.\n4.4.2 Ludismoa (4)\nEhungintzako makinen lehenengo aplikazioen ondorioz, lanaren egoerak txarrera egin zuen. Ez da harrigarria eskulangileek eta langileek, protesta modura, makina horiek suntsitzea.\nGizarte gatazka horiek nolabaiteko antolaketa zuten; izan ere, langileek mehatxuzko jakinarazpenak bidaltzen zizkieten enpresaburuei eta merkatariei, makinen aurkako biolentzia erabili baino lehen. Antzinako herri tradizio bat jarraituz, jakinarazpenok Ned Ludd izenarekin sinatzen zituzten (galtzerdigile ospetsu honek ehungailuaren armazoia apurtu omen zuen lehenengo aldiz). Ludismo izena (edo mugimendu ludita) pertsonaia horren omenezkoa da, eta izen horren bitartez, 1779 eta 1802 bitartean lanpostuak kentzen zizkieten makinak suntsitzen zituzten langile britainiarrek antolaturiko ekintzak adierazten ziren.\nProdukzio jardueran makina berriak eta modernoak sartzean, langile batzuk kaleratu, soldatak murriztu eta baztertu egiten zen eskulangintzako prestakuntza tradizionala. Makinak lana azkarrago, eta, batzuetan, hobeto egiten zuen, langileak berak edo langile talde batek baino. Horren eraginez, langileen ohiko erantzunetariko bat enpresaburuek fabriketako produktibitatea hobetzeko eskaturiko makina berriak suntsitzea izan zen.\nHerrialde guztietara zabaldu zen: Frantzia, Belgika, Alemania, Espainia… Espainian lehenengo ekintza Alcoin (Alacant) izan zen 1821ean: 1.200 langilek makina jarri berriak suntsitu zituzten.\n4.4.3 Kartismoa (5)\nBritainia Handian antolaturiko langile taldeak borroka politikora bideratu ziren, herritar guztientzako eskubide berdinak lortu ahal izateko. 1838 eta 1848 bitartean iritsi zen, eta beraren helburu nagusia langileen eskubide politikoak lortzea zen.\n1838an, Londreseko Langile Elkarteak Herriaren Karta (People´s Charter) egin zuen; bertan, besteak beste, eskaerak hurrengoak ziren:\nEzkutuko botoa ezartzea\nHauteskundeetarako barruti berdinak sortzea\nParlamentuari eginiko lehenengo eskaria, Kartaren funtsezko eskariak jasotzen zituena, 1839an aurkeztu zen, milioi bat sinadura baino gehiagoren babesarekin. Britainia Handiko Parlamentuak hirutan ukatu zituen Kartako eskariak eta gobernuak zapaldu egin zituen grebak eta kartismoaren barruko sektorerik erradikalenen altxatzeko ahaleginak.\nMugimendu kartista bere helburuak lortu gabe ahuldu zen, baina mugimendu horren ondorioz, Britainia Handiko estatuak lan-erlazioak arautzeari ekin behar izan zion: Elkarteen Lege hobea promulgatu eta emakumeen eta umeen lanaldia 10 ordura mugatzeko legedia aplikatu zen.\nBien bitartean, 1848an, langile frantsesek gizonezkoen sufragio unibertsala konkistatu zuten.\n4.5 Teoria eta doktrina sozialak\n4.5.1 Marxen aurreko sozialismoa (Sozialismo Utopikoa, Owen (6), Saint-Simon (2), Proudhon (3), Ligak (5)\nSozialismo Utopikoa: Langileak antolatzen ziren bitartean, intelektual batzuek garaiko gizarterako eredu sozialak eta politikoak eskaini nahi zituzten teoriak lantzen hasi ziren. Teoria horietako askok sozialismo utopiko delakoa osatzen dute, eta sozialismo hori kontrajarri egiten zaio Marxek eta Engelsek landutako sozialismo zientifiko deritzonari.\nOwen: Robert Owen (1771-1858)\nGalesen jaio eta kotoizko hari fabrikatzaile nagusienetarikoa izan zen, New Lanark-en (Eskozia) zeukan fabrikari esker.\nRousseau-ren eta beste filosofo ilustratu batzuen eragina izan zuen, baita David Ricardo ekonomialariarena ere; horien ustez, merkantzien balioa eurak sortzeko erabilitako lan kantitatearen araberakoa zen.\nOwenek honako alderdi hauek hartzen zituzten berrikuntzak sartu zituen bere fabrikan: umeen hezkuntza, soldatak igotzea, lanaldiak murriztea eta pizgarri sistema sartzea. Gainera, metodo horiek aplikatuta, bere hari fabrikak arrakasta ekonomiko ikusgarria izan zuen.\nOwenek gizarte erreformarako proposamenetarako euskarritzat erabili zuen esperientzia hori, baina gainerako enpresaburuak ezin izan zituen konbentzitu.\nAEBra joan zen eta New Harmony elkartea sortu, baina porrot egin zuen eta Europara itzuli zen.\nLanbideen Batasun Nazionala sortu zuten. Ehunka langile elkartu zituen, baina handik lasterrera desegin zen.\nIdeia liberaleko noblea izan zen.\nProdukzioan aurrerakuntza teknikoa aplikatzearen eta elite zientifikoek pertsona kopuru ahalik eta handienari ongizatea eskaintzeko gizarte-antolaketa zuzentzearen aldekoa zen.\nProudhon: Pierre Joseph Proudhon (1809-1865)\nFrantziako eta Europako jarduera politikoan esku-hartze bizia izan zuen.\nTipografo autodidakta honen iritziz, desberdintasun guztien jatorria jabetza pribatua zen. Horren lanik ezagunena Zer da jabetza? da eta horrela hasi zuen: “Jabetza lapurreta da”.\nErakundeen aurka egindako erasoak eta agintekeriaren aurkako jarrerak kontuan hartuta, anarkismoaren aitzindarietako bat dela esan daiteke.\nLehenengo teoria sozialistak (anitzak eta barreiatuak) langileen artean hedatu ziren, apurka-apurka, 1830eko eta 1840ko hamarkadetan. Alemanian, Hegel filosofoaren ikasle batzuk harremanetan hasi ziren, eskulangileen eta proletario horien artean hedaturiko kapitalismoaren aurkako joerekin.\n1836an, erbesteratu alemanen talde batek Justuen Liga sortu zuen Parisen, eta erakunde horren doktrina erabateko berdintasunaren aldekoa zen.\nHamaika urte geroago, erakundearen izen berria Komunisten Liga izan zen. Bertako zuzendariek “jabetza pribatuaren abolizioa” proposatzen zuten.\nLigaren ibilbidean eragin handiena izan zuten pentsalariak Karl Marx eta Friedrich Engels gazteak izan ziren.\nHauen ideia sozial eta politikoek sozialismo zientifikoa osatuko dute.\n4.5.2 Marxismoaren sorrera (Engels&Marx, Alderdi Komunistaren Manifestua, (4), Eragina(2))\nEngels&Marx: Friedrich Engels (1820-1895) ehunen fabrikatzaile aberats baten semea zen, eta ondo ezagutzen zuen industria modernoa. Karl Marxek (1818-1883) heziketa akademiko eta filosofiko handia zeukan, eta Hegelen ideietako gazteriarekin ibilitakoa zen, hau da, Hegelen ikasleen ezkerreko joera osatzen zuten gazteekin. Bien arteko lankidetzari esker, teoria sozialista berria sortu zen; teoria horri, gero, marxismo izena eman zitzaion, eta eragin handia izan zuen filosofian eta politikan.\nIdeia horien lehenengo formulazioa Alderdi Komunistaren Manifestuan argitaratu zen; 1847an, Komunisten Ligak Marxi eta Engelsi eman zien manifestua idazteko agindua. Testua hurrengo urtean argitaratu zen eta hauxe zen oinarrizko ideia: “Gizarte guztien historia, gaur egunera artekoa, klaseen borrokaren historia da”. Testuak gizarte burgesa salatu eta etorkizunerako helburutzat, burgesia desegitea eta klaserik gabeko gizartea eraikitzea hartzen zituen.\nManifestu Komunista propagandarako idazkia izan zen, 1848ko testuinguruan sortua. Manifestuaren azaleko lema, “Munduko langileok, bil zaitezte!”, langileen antolaketarako eta ekintza politikorako deia zen, euren interesak defendatzeko eta agintea lortzeko.\nAlemaniako burgesekin eta Frantziako demokratekin hitzarmenak egin.\n48ko iraultzetan ideia hauek porrot egin zuten.\nEpe luzean: Langileak agintera iritsiko ziren eta orduan:\nProdukzio bideak kolektibizatu.\nKlase ezberdinak ezabatu.\nIdeia hori XIX. mendearen azken hamarkadetan sortutako alderdi sozialista guztien ernamuina izan zen. Agintea indarrez hartu zuten, edo modu baketsuan, hauteskundeak eta parlamentua erabiliz.\nMarxismoaren eragin ideologikoa erabakigarria izan da, bai alderdi sozialistetan (testuinguru demokratiko baten barruko apurka-apurkako erreformen aldekoak), eta bai alderdi iraultzaileetan (gerora, alderdi komunistak izango direnak)\n4.6 Langileen Nazioarteko Elkartea (LNE) (Sorrera, Marxen nortasuna, Liskarrak (3))\nLangileen elkartzeko mugimenduaren garapenak LNE (I. Internazionala) sortzea eragin zuen, eta, horren barruan, langileen partaidetza politikoaren aldeko doktrina sozialisten (Marx) eta estatuaren aurkako jarrera anarkisten (Bakunin) arteko liskarrak sortu ziren.\nMundu osoko langile guztientzat proiektaturiko erakunde berri eta asmo handikoa sortu zen. 1864an Londreseko langile elkarteen ordezkari talde batek (Britainia Handiko Trade Unions-ekoak, Frantziako Proudhonen jarraitzaileak, Alemaniako Langileen Elkarteko kideak, erbesteratu poloniarrak, hungariarrak, italiarrak, eta abar) Langileen Nazioarteko Elkartea (LNE) sortzeko erabakia hartu zuten; elkarte horri I. Internazionala esaten zaio.\nMarxen nortasunak, hasiera hasieratik, eragin handia izan zuen LNEn. Hasierako manifestua eta antolaketa-estatututak berak idatzi zituen, eta bere pentsamenduaren barruko funtsezko bi elementu sartu zituen: askatasuna langileek eurek lortu behar zuten, eta langileen klaseak politikan parte hartu behar zuen, agintea konkistatzeko eta, horrela, gizartea aldatu ahal izateko.\nLiskarrak: LNEren barruan, joera eta iritzi asko zeuden, langileen mugimendua zuzentzeari buruz. Internazionalaren osaketa oso anitza zen, bai kideen nahiz zuzendarien jatorriaren eta bai gizarte oinarriaren aniztasunaren ondorioz. Heterogeneotasun hori arlo ideologikoan islatzen zen:\nProudhonen jarraitzaile frantsesek bilakaera baketsua eta apurka-apurkakoa nahi zuten, altxamenduaren aurka zeuden, eta ez ziren langileek politikan parte hartzearen aldekoak, ezta Estatuak lanaren arloetan esku hartzearen aldekoak ere.\nMarxen jarraitzaileak erradikalagoak ziren, eta greba borrokarako tresnatzat erabiltzearen, langile elkarteen partaidetza politikoaren eta lanaren arloko legeria sortzearen aldeko ebazpenak aurrera ateratzen zituzten: zortzi orduko lanaldia eta umeek lanik ez egitea: LNEren lehenengo biltzarretan, liskar gogorrak egon ziren, eta, horietan, Marxen iritziak eta Proudhonen jarraitzaileen aurkako iritziak izan ziren garaileak.\nBaina liskarrik gogorrenak Marxen eta Bakuninen jarraitzaileen artean gertatu ziren, liskar horien eraginez, erakundea ahuldu eta zatitu egin zen.\n4.7 Anarkismoaren jatorria (Mikhail Bakunin) (Bizitza, Marx≠, Ustea (4), LNE, Elkarteak, Ekintzak)\nAurrekariak egon arren, anarkismoaren doktrinaren oinarriak eta oinarri praktikoak Bakuninek garaturiko teorian eta jardueran oinarrituz hasi ziren zehazten.\nBizitza: Errusiako familia aristokratiko batean jaio zen eta, Siberiatik ihes egin ondoren, Suitzan finkatu zuen bizilekua, bertara erbesteratutakoan. Anarkismoaren ordezkari nagusia izan zen, bere doktrinen eta propagandarako jardueren eraginez.\nMarx ≠: Marxen iritziekiko desadostasunak oso sakonak ziren eta LNEren jarduera baldintzatu zuten.\nMarxisten iritziz, borroka politikoa ezinbestekoa zen, eta, horretarako, langileak langileen alderdietan antolatu beharra zegoen;\nez zuten antolaketa zentralizaturik onartzen.\nekintza politikoaren aurkakoak ziren.\neuren erasoak ez ziren Estatu kapitalistaren aurkakoak soilik, edozein estatu formaren aurkakoak baizik.\nPolitika Alderdiak Zentralismoa Estatu kapitalista kendu Estatua kendu\nEuren ustez, bat-bateko altxamendu iraultzailea egongo zen, eta, horren bitartez, proletarioek Estatua ezabatuko zuten.\nLNE: 1868an, Bakunin LNEn sartu zen; urtebete geroago, marxistekiko gatazka ideologikoa agerian gelditu zen Basileako biltzarrean. Polemikaren eragile nagusia langileek politika instituzionalean izan beharreko partaidetzaren ingurukoa zen, Bakuninen aldekoak guztiz ukatzen baitzuten eskuhartze hori. Marxek, berriz, LNEren gehiengoa langileen alderdia antolatzearen aldekoa izatea lortu zuen, eta alderdi horrek ez zuen alderdi liberal eta errepublikanoen modukoa izan behar, aurkakoa baino.\nElkarteak: Anarkistek, alderdi politikoen aurkakoak izan zirenez, gehienbat sindikatuetan jardun zuten.\nEkintzak: XIX. mendearen amaieran, anarkista batzuek agintarien (erregeak, lehen ministroak) aurkako atentatu terroristen bidea aukeratu zuten, beste batzuek langileek nagusien aurka jotzea aukeratu zuten, greba orokorraren bitartez.\n4.8 Pariseko komuna eta Internazionala desegitea (Gertaerak, Jarrerak, LNE)\nGertaerak: Pariseko Komuna, laburra izan arren (1871ko martxoa-maiatza) langileen gobernuaren lehenengo esperientzia izan zen. Frantziak Prusiaren aurkako gerra galtzean, Frantziako estatuan aginte hutsunea geratu zen; bigarren inperioko azken gobernuak Versaillesera ihes egin zuen. Giro horretan, Parisen iraultza demokratikoa eta sozialista hasi zen.\nHiriburuko barrutietan, hauteskundeak antolatu ziren, eta biltzar komunala eratu zen, herriaren kontrolpean eta talde erradikalen zuzendaritzapean: Proudhonen jarraitzaileak, internazionalistak, Bakuninen jarraitzaileak-eta izan ziren nagusi. Hilabete gutxi igarotakoan, eta Pariseko biztanleriaren aurkako bataila gogorren ostean, Frantziako III. Errepublika sortu berriko tropak hiriburuan sartu eta zapalkuntza bortitza gauzatu zuten; 47.000 communard prozesatu eta milaka batzuk fusilatu egin zituzten.\nJarrerak: Komunaren porrotak eta zapalkuntzak ondorioak izan zituen LNEren politikan.\nMarxen ustez, langileen lehenengo gobernu horren porrota programa politiko koherenterik eta antolaketa egokirik ez edukitzearen ondorio izan zen.\nBakuninek, aldiz, mugimenduaren berezkotasuna eta herri-izaera nabarmendu zituen bertutetzat.\nBi jarrera horiek aurrez aurre egon ziren Hagako biltzarrean (1872). Bertan, Bakunin eta horrek Espainian, Italian eta Suitzan zituen ordezkariak gutxiengoan geratu ziren eta I. Internazionaletik bota egin zituzten.\nLNE: Europako gobernurik gehienek LNE jazarri eta legez kanpo utzi zuten. New Yorken 1876an egindako biltzarrean, I. Internazionala deseginda geratu zen. Aurrerantzean, langile-mugimenduaren zatirik handienak Marxek proposaturiko bideari jarraitu zion: Europako estatuetako politikan parte hartuko zuten langileen alderdi sozialistak sortu ziren.\n4.9 Alderdi sozialistak eta II. Internazionala\n4.9.1 Internazionala berreraiki (Noiz, Bereizgarriak (3), Egun ospetsuak (2))\nNoiz: 1889an, Pariseko Erakusketa Unibertsalean eta Frantziako Iraultzaren lehen mendeurrenean eratu zen. 1900era arte, II. Internazionala alderdi sozialista nazionalak aldian behingo biltzarretan biltzera mugatu zen.\nII. Internazionala federazio malgua zen eta, hasiera-hasieratik, I. Internazionala zatitu zuten bi arazo konpondu zituen; bata alderdien autonomia izan zen, zentralizazio arriskuari aurrea hartuz.\nI. Internazionala zatitu zuen bigarren arazoa anarkistekin izandako liskarrak izan ziren. Oraingoan, anarkistarik ez dago.\nBeraz, sistema demokratikoa onartzen zuten alderdi sozialisten konfederazioa izango da II. Internazionala.\nMartxoaren 8a: Emakume Langilearen Nazioarteko Eguna. 1911tik aurrera ospatzen joan zen.\nMaiatzaren 1a: 1890eko maiatzaren 1ean langileei deitu zitzaien 8 orduko lanaldia errebindikatzeko. Aurrerantzean, langileen nazioarteko indarraren eta elkartasunaren eguna izango zen.\n4.9.2 Marxismoaren berrikuspena (Sindikalismoa, Eztabaidak, Bereizketak)\nSindikalismoa: II. Internazionala indar handikoa izan zen, baina desberdintasun handiak zeuden doktrinari eta garatu beharreko politikari buruz. Sindikatuak alderdi politikoak baino gehiago hazten ziren, eta gero eta langile gehiago sartzen ziren sindikatuetan.\n1888an Espainiako sozialistek UGT (Langileen Batasun Orokorra) sortu zuten.\n1911n, berriz, sindikalista iraultzaileek eta talde anarkistek CNT (Langileen Konfederazio Nazionala) sortu zuten, UGT baino erradikalagoa. Iraultzaileek erreformisten aurka jo zuten eta ez zuten sozialismoa apurka-apurka eta modu baketsuan kapitalismoaren lekua hartuko zuenik uste.\nEztabaidak: Internazionalaren biltzar hauetan ere eztabaida gogorrak piztu ziren:\nErrusiako buruzagi sozialistek marxismoaren jarrera iraultzailea eta altxamenduaren aldekoa zuten.\nAldiz, Britainia Handiko edo Alemaniako langilerik gehienen esperientzia bestelakoa izan zen, eta erreformen edo berrikuspenen aldeko jarreretatik hurbilago zeuden.\nBereizketak: Beraz, bi joera nagusitu ziren:\nBata, Errusiako iraultza eta Europako beste ahalegin iraultzaile batzuk eragingo zituena. Gutxiengoa ziren.\nBestea, gehienen gogokoa zena, politika erreformistaren eta sozialdemokrataren aldekoa zen. Hau izango da, 1914tik aurrera, Europako sozialismoan nagusituko dena.\nDena den, Estatu autoritarioa edo eraginkortasunik gabeko Parlamentua zuten lekuetan (Errusia, Espainia), sozialismoak erradikalismo politikoaren eta iraultzailearen aldekoak izan ziren; estatu parlamentarioek arazo gutxiago izan zuten, langileen klasea demokraziaren eremu komunean integratzeko.\n4.10 Langile mugimenduaren sorrera Euskadin\n4.10.1 Meatzetako grebak\nEuskadiko lehenengo sozialismoa


EUSKO JAURLARITZA - Segurtasun Saila - HERRITARRENTZAKO ARRETARAKO GUNEA | Baduzu\nEUSKO JAURLARITZA - Segurtasun Saila - HERRITARRENTZAKO ARRETARAKO GUNEA\nDuela bi egun Ertzaintzak Bilboko Autonomia kalean duen…\nDuela bi egun Ertzaintzak Bilboko Autonomia kalean duen komisaldegira joan nintzen, semeak ertzaintzak sinatutako baimena behar zuelako Baionara egun pasa joan ahal izateko. Ez lehen harrera egin zidanak, ezta baimenerako datuak hartu zizkidanak ez zekiten euskaraz. Euskaraz artatzeko ahaleginik txikiena ere ez zuten egin. Agiria euskaraz egingo zidaten galdetu nuen eta bost hizkuntzetan zegoela erantzun zidaten.\nAl, 06/10/2013 - 00:00\nGaur goizean Zarauzko Ertzain etxera salaketa bat jartzera joan…\nGaur goizean Zarauzko Ertzain etxera salaketa bat jartzera joan naiz. Harrerako Ertzainak ez zekien euskaraz eta erdaraz esan diot, mesedez, ertzain euskaldun bat bahi nuela nire deklarazioa egiteko. Hasieran baiezkoa esan badit ere, handik minutu gutxira beste ertzain bat atera da eta honakoa esan dit: "estoy yo solo y no se euskera, si quieres declarar en euskera vienes a la tarde o te vas a Azkoitia". Zarauzko Ertzain etxean euskaldunon hizkuntza eskubideak urratuak izan dira berriro ere...\nGaur arazoak izan ditut ertzainen patruila batekin mesedez…\nGaur arazoak izan ditut ertzainen patruila batekin mesedez euskaraz hitz egiteko eskatu diedanean. "NO!!" erantzun didate. Hori ikusita, nire eskubideak urratzen ari zirela esan eta nirekin euskaraz hitz egiteko eskatu diet berriz. Haien erantzuna ni eta nirekin zegoen pertsona identifikatzea izan da.\nOg, 12/04/2014 - 00:00\nApirilak 24, arratsaldeko 19:30. Pasai Donibane sarreran…\nApirilak 24, arratsaldeko 19:30. Pasai Donibane sarreran ertzaintzaren kotxe batek gelditu gintuen ni eta nire nire laguna kotxean gindoazela. Gerrikorik gabe gindoazelako salatu egingo gintuztela esan ziguten. DENA ERDARA HUTSEAN.\nGuk hau ikusirik, mesedez, euskaraz egiteko esan genien. Gure harridurarako behartuak ez zeudela esan ondoren erdaraz jarraitu zuten.\nGuk gure haserrea erakutsi genien eta eztabaidan hasi ginen beraiekin. Halako batean ertzainetako batek euskaraz ez zidala egingo "porque no me da la gana" ere erantzun zidan.\nIa ordu bete pasata isuna ematera gerturatu ziren ertzainak. Isuna erdara hutsean idatzia zegoela ikusirik, ez genuela hartuko esan genien. Orduan, euskaraz hitz egiten zuen ertzain bati hots egingo ziotela eta pixka bat itxaroteko eskatu ziguten.\nMomentu bat beranduago, beste ertzain kotxe bat azaldu zen eta bertatik euskaraz ulertzeko moduan hitz egiten zuen ertzaina jaitsi eta guregana zuzendu zen. Gure harridurarako, erdaraz idatzitako isunean jartzen zuena azaldu besterik ez zigun egin. Guk mesedez isuna euskaraz idazteko eskatu genion, ezezko borobila jasoaz. Hau gutxi ez, eta plaka zenbakia eskatuta "nik neria, ez dizut emango!" esanda kotxean sartu eta alde egin zuen.\nIsunak bertan geratu ziren, lurrean botata eta ertzain etxera abiatu ginen kexa jartzera.\n"Hola, buenas tardes"... harrera polita!\nEuskaraz hasi ginen azaltzen gertatutakoa eta..."en castellano por favor". Guk hau ikusirik, euskaraz hitz egiten zuen ertzain batekin hitz egin nahi genuela esan genion. Pixka bat itxaron ondoren, hasi ginen ertzainari gertatutakoa euskaraz azaltzen. Honek, trafikoko isuna zela eta berak ezin zuela ezer egin eta Oiartzunera joateko esan zigun.\nNoski, han abiatu ginen Oiartzunera.\nBertara iritsita, hasi ginen bertako ertzainari zer gertatu zen kontatzen eta honek isuna euskaraz jasotzea gure eskubidea zela esan ondoren ondokoa ere esan zigun:\n"Agian isuna jarri dizueten agenteek ez zekiten euskaraz eta horregatik egin dute isuna erdaraz". Ertzainak ez dira gai nire eskubideak bermatzeko?...\n"Euskara ez da arma bat, eskubide bat da, eta ez erabili gure aurka" hau ere entzun genuen...\nAzkenean, hiru orduren ondoren lortu genuen isuna euskaraz egitea.\n-Zergatik galdu behar ditut nire bizitzako hiru ordu ertzaintzaren isun bat euskaraz jasotzeko?\n-Zergatik jasan behar ditut horrelako umiliazioak nire eskubideak bermatu behar dituztenen aldetik?\nOr, 04/24/2015 - 00:00\nAbuztuaren 13an Zarauzko ertzain etxera joan nintzen salaketa…\nAbuztuaren 13an Zarauzko ertzain etxera joan nintzen salaketa bat jartzera. Salaketa hartzeko/idazteko euskaraz zekien ertzainik ez zela esanda, gaztelaniaz jarri behar izan nuen salaketa. Esan nien, ez duela euskaraz dakien ertzain batek libre egon behar salaketa euskaraz egin ahal izateko, ertzain guztiek jakin beharko luketela euskaraz; gaztelaniaz ez dakien ertzain bat egotea ulertezina litzatekeela...\nOg, 08/13/2015 - 00:00


Luberri: Nola instalatu Ubuntu Windows 10ekin batera\nNola instalatu Ubuntu Windows 10ekin batera\nEdo nola instalatu Ubuntu UEFI aktibatua duen ekipo batean Windows sistema eta UEFI mantentzen.\nOztopo asko jartzen dituzte baina merezi du.\n1- Ubuntu deskargatu: horretarako web honetara joan, gomendatzen duen 64koa hautatu eta deskargatuko dugu iso fitxategia (1,5GB). 32biteko sistemak ez dabil UEFI moduan. Komenigarria da LTS bertsio bat, alegia sustengu luzeko bertsio bat deskargatzea. Une honetan 16.04.\n2- Deskargatutako iso fitxategiarekin DVD bat sortuko dugu edo abio-USB bat.\n3- Windows-en Abio bizkorra desgaituko dugu zeren eta hura aktibatuta zuzenean joaten da Windows-en arrankera Live CD eta USBak ezagutu gabe. Horretarako:\nWindows 8n: Super + W eta bilatu energia > "Configuracion adicional de energia" klika ezazu "Aukeratu itzali eta pizteko botoiak zer egiten du" aukera > klika ezazu "Aldatu une honetan erabilgarri ez dauden ezarpenak" eta desaktiba ezazu abio bizkorra.\nWindows 10n: Ezarpenak > Bilatu energia > Opciones de energia eta bertan > Acción de botones de inicio/apagado > Cambiar configuracion no disponible > korritu behera honaino Configuración del apagado eta bertan Desactivar inicio rápido eta Guardar.\nBestetik Windows-en gaudela aprobetxatuko dugu eguneratze automatikoak desaktibatzeko, izan ere badira Grub-a saltatu eta duten eguneratzeak Linuxekin abiatzeko aukera kenduta.\n4- Windowsen gaudela, partizioren bat txikiagotuko dugu Linuxa sartu ahal\nizateko. Ekintza hau lehen Ubunturen instalazioan bertan egin zitekeen baina orain, kasu gehienetan, ezin da egin, beraz instalazioa egin aurretik, Windowsen bertan txikitu behar dugu partizioren bat Linuxa sartzeko.\nEdo sakatu Win + R eta idatzi diskmgmt.msc\nInicio > Panel de control > Herramientas administrativas > Configuración del sistema > Almacenamiento > Administración de discos. Bertan aukeratu zein partizio eta zenbat txikitu.\n5- Ekipoa berrabiarazi eta BIOSean sartu behar dugu (abioan F2 eginda -edo Supr tekla-) eta Boot atalean desgaitu (disabled) Fast Boot eta bertan, edo Security atalean, desgaitu (disabled) Secure Boot, ondoren UEFIren abio segida (Boot secuence) aldatu beharko genuke DVDa edo USBa lehenesteko (BIOS batzuk BIOS berari pasahitza jartzen behartzen dute aukerak aldatu ahal izateko).\nDVDa edo abio-USBa sartu eta berrabiaraziko dugu ekipoa instalazioarekin hasteko. Abio sekuentzia aldatu gure gustura aldatu badugu ez da beharrezkoa baina ekipoek izaten dute funtzio tekla bat abio-menua (boot-menu) erakusteko. Gehienetan F12, F10, F9 -HPtan-, F2 izaten da.\n5- DVDtik edo USBtik abiatzean "Install Ubuntu" aukeratuko dugu (Ubuntu ekipo horretan ongi ibiliko ote duen duda baduzu hautatu Try Ubuntu without installing, probatu wifi, pantaila, touchpad... eta mahaigaineko ikonotik abia dezakezu instalazioa).\n6- Partizioen atalera iritsita Windows mantendu nahi badugu bi aukera daukagu:\na- Instalatu Ubuntu Windowsekin batera eta hurrengo pantailan zehaztuko dugu zenbat tokia eman Windowsi eta zenbat Ubunturi. Edo...\nb- Beste aukera bat, egokiena, partizioak eskuz moldatzea. Kasu honetan lehen libratu dugun tokian partizio hauek sortu:\nAgian galdetuko digu non instalatu behar den Grub-a eta adieraziko diogu / dagoen partizioa (sdax, non x partizioaren zenbakia den).\n7- Instalazioa bukatzean berrabiaraziko dugu eta grub agertuko da. Printzipioz hemen bukatu da instalazioa eta agertuko zaigu aukera Ubuntu abiatzeko eta Windowsa (Windows Boot Manager).\nGrub agertu beharrean Windows-a zuzenean abiatuko balitz Grub-a agertu gabe hori konpontzeko hau egin beharko genuke:\na- Windowsen sartu eta eskuin iskinean Ezarpenak > Aldatu PC ezarpenak > Orokorra eta eskuin panelaren beheko aldean Abio aurreratua-Berrabiarazi. Berrabiaraztean OS boot options aukeratuko dugu eta bertan Ubunturekin hasteko esango diogu.\nb- Zuzenean Ubuntun sartzen da.\nBehin Ubuntu martxan jarri dela, sartu eta Ubuntu Boot-Repair instalatu eta martxan jarriko dugu terminalean hau itsatsita:\nBoot-Repair abaiatzean Gomendatutako konponketa hautatuko dugu eta hortik aurrera zintzo-zintzo beteko dugu berak proposatzen duena.\nBukatzean berrabiaraziko dugu eta erremolatxa koloreko Grub pantaila ageriko zaigu hautatzeko Ubuntu edo Windows 8 (Windows UEFI bkpbootmgfw.efi izenarekin agertzen da zerrendan).\nBestetik, Disko osoa erabili nahi baduzu Ubunturentzat aurretik deskribatu bezala Windwsen Fast Boot desaktibatu behar da eta Bios ezarpenentan Secure Boot. Ondoren, instalatzean, bi era daude:\na- Aukeretan esan emateko disko osoa Ubunturi (ez du sortzen /home partizioa).\nb- Eskuz zehaztu partizioak eta bertan dauden guztiak ezabatu eta sortu 100 MB eko vfat formatuko bat eta bertan /Boot/Efi muntatu. Ondoren, aurretik zehaztu bezala swap, /, eta /home partizioak sortu.\nTutorial hau aplikatzen baduzu kontatu zure esperientzia mesedez.\nUrko Azpiroz 13/1/21 13:16\n10 puxtarri ta 1000 esker zuretzat!!!!\nAnonimoa 14/9/18 07:01\nWindows 8 eta biok ez gara ondo moldatzen. Hemen aipatzen dituzun pausoak jarraituta ubuntu 14.04 arazorik gabe instalatu dut. Arazoak gruba instalatzerakoan sortzen zaizkit; hasteko terminaletik ezin dut boot repair instalatu (Ezin da lortu http://ppa.launchpad.net/yannubuntu/boot-repair/ubuntu/dists/trusty/main/binary-amd64/Packages 404 Not Found). Usb batetik martxan jartzen dudanean EFI detektatu ondoren esaten dit Ubuntu 13ren pakete batzuk behar ditudala eta ezin dut jarraitu. Soluziorik? Eskerrik asko!\nAlexander Gabilondo 14/9/18 08:36\nBoot-repair instalatzeko aginduak zuzendu ditut (3. lerroa erantsi dut) eta orain badabil.\nProbatu ondoren komentatu bertan, mesedez.\narbel digitala (12)\nliburu elektronikoa (7)\nposta elektronikoa (13)\nurrutiko hezkuntza (24)


Goierri Rallyesprinta bertan behera geratu da - Goierriko Hitza : Goierriko Hitza\nGoierri Rallyesprinta bertan behera geratu da\nGaintzan, Zaldibian eta Lazkaon barrena, larunbat arratsaldean zen jokatzekoa auto lasterketa. Koronabirusaren krisia dela eta, Lazkaoko Udalak bertan behera utzi du. Oin-Arin dantza taldearen biharko emanaldia ere ez da egingo.\nGoierri Rallyesprintaren berri emateko prentsaurrekoa atzo iluntzean normaltasun osoan egin bazuten ere, gaur eguerdian Lazkaoko Udalak jakinarazi du ez dela jokatuko. Bertan behera utzi dute, Covid-19 koronabirusaren hedapena gerarazteko agintaritzak hartutako neurrien ondorioz.\nLarunbatean 14:00etan zen hastekoa rallysprinta, Gaintzatik Zaldibiara eta Lazkaora bitartean Ikullu Racing taldeak antolatuta. 43 talde zeuden izena emanda, 7. ekitaldia zuenerako. Ehunka lagun joan ohi dira ikustera. Aspanogi elkartearentzat dirua biltzeko helburu solidarioa ere bazuen.\nAuto klasikoen erakusketa ere ez da egingo, horrenbestez (larunbat goizean hastekoa zen); ezta ostiral arratsalderako Zaldibian eta Lazkaon antolatutako haurrentzako puzgarriak eta lasterketa-autoen erakusketa ere.\nOraingoz, larunbateko auto lasterketa “atzeratuta” geratu dela argitu du Lazkaoko Udalak. “Data berria geroago zehaztuko da, epidemiaren eboluzioaren arabera”, dio udalaren oharrak. Euskal automobilismo denboraldiko bigarren proba puntuagarria zen Goierri Rallyesprinta.\nLazkaon ekimen batzuk bertan behera, besteak murriztuta\nLazkaon Oin-Arin dantza taldeak bihar 18:30ean egitekoa zuen Iraganaren lorratzak dantza emankizuna ere bertan behera geratu da. Arerian zegoen iragarria.\nBestetik, asteburuko zinema emanaldi komertzialetarakoere neurriak hartu dituzte Arerian: pelikulak emango dituzten arren, aretoaren edukiaren herenera mugatuko dute sarrera (350 leku ditu guztira Areriak), eta pertsonen artean metro bateko “segurtasun tartea” bermatu beharko da.\nEraikin publikoetan, garbiketa zerbitzua “indartuko” du udalak Lazkaon, bestetik.\nBertan behera geratuko dena adinekoen ibilaldien Pausoka irteera da, asteartero egin ohi dutena. Adinekoen soinketa ikastaroak ere utzi egingo dituzte, oraingoz. Edadekoei dagokienez, Orobione jubilatu elkartea itxita egongo da hamabost egunean.\nLazkaoko Udalak, ohar berean, koronabirusa heda ez dadin zabaldu diren gomendioei kasu egiteko eskatu die herritarrei.\nEztula edo doministikua egindakoan, besagainarekin edo mukizapi batekin ahoa estali.\nMukizapiak botatzekoak erabili, eta zakarrontzira bota.\nArnasa hartzerakoan ezintasuna sumatuz gero, eta arrisku-eremuren batera bidaiatu baldin bada aurrez, etxean geratu eta osasun arduradunei zenbaki honetara hots egin: 900 20 30 50.


Iruña - Xaloa Telebista\nUr eta Lur 2022\nSOS Arte Eszenikoak 2022\nGazteak pirinio bi aldetan\nNafarroako Janariak 2022\nBestaz Besta 2022\nJokoz mintzo 2022\nIruñako Udalak eta Itxaropenaren Telefonoak jarraibideak ematen dizkiete 65 urtetik gorako pertsonei estresa kudeatzeko\nIruñako Udalak eta Itxaropenaren Telefonoak jarraibideak ematen dizkiete 65 urtetik gorako pertsonei estresa kudeatzeko. Zabalik dago jada ekainean zehar egingo diren doako tailerretan izena emateko epea.\nIruñeako Udalak Sarasate, Foruen plaza eta Konpainiaren plazako eszenatokien ekoizpena, zerbitzu teknikoak eta azpiegiturak lizitatzen ditu Sanferminetan\nIruñeako Udalak Sarasate, Foruen plaza eta Konpainiaren plazako eszenatokien ekoizpena, zerbitzu teknikoak eta azpiegiturak lizitatzen ditu Sanferminetan. Era berean, hainbat ekitaldiren sonorizazioa lizitatzen da, hala nola txupinazoa, entzierroak, Gaixo\nIruñeko zenbait zubik badituzte jada hirian dauden zortzi saguzar espezieetatik hirurendako babes-kutxak\nIruñeko zenbait zubik badituzte jada hirian dauden zortzi saguzar espezieetatik hirurendako babes-kutxak: Argan intsektuak ehizatzen dituztenendako zehazki. Asmoa da aurre egitea gizakientzat onuragarri diren eta biodibertsitatea sortzen duten babestutako\nCivivox sareak “ Piztuta!. Euskal kultur begirada” ziklo berri bat hartuko du\nCivivox sareak “ Piztuta!. Euskal kultur begirada” , ziklo berri bat hartuko du, mota guztietako ikusleentzako euskarazko ikuskizun eta jarduerekin. Zikloko ikuskizunetarako sarrerak eta zenbait plaza libre geratzen dira\nIruñeko Udalak komunikabideentzako eta profesional grafikoentzako akreditazio prozesua hasi du, 2022ko Sanferminetako estaldurari begira\nIruñeko Udalak komunikabideentzako eta profesional grafikoentzako akreditazio prozesua hasi du, 2022ko Sanferminetako estaldurari begira. Txupinazoa, entzierroak eta Nire Gaixotasuna estaltzeko onlineko akreditazio-prozesu bat da, posta elektronikoz eskatu ondoren.\nGaz Kalók eta CERMINek bat egin dute Udalak, Udaltzaingoaren bitartez, beste hamaika elkarterekin batera abian jarritako Iruñea Gorrotoaren aurrean proiektuarekin\nGaz Kalók eta CERMINek bat egin dute Udalak, Udaltzaingoaren bitartez, beste hamaika elkarterekin batera abian jarritako Iruñea Gorrotoaren aurrean proiektuarekin. Proiektu koordinatua hiriko gorroto-delitu edo -intzidenteak prebenitzeko, identifikatzeko eta\nIruñeako Udalak 7 neurgailu jarri ditu bizikleten trafiko-bolumena erregistratzeko hiriko bidegorrien sareko puntu garrantzitsuetan\nIruñeako Udalak 7 neurgailu jarri ditu bizikleten trafiko-bolumena erregistratzeko hiriko bidegorrien sareko puntu garrantzitsuetan. Abian jarri den lehenengo astean 11.775 bizikleta igaro direla erregistratu da, lanegun bakar batean.\nEH Bilduk balioan jarri du Elizako abusuen biktimen legea\nEH Bilduk balioan jarri du Elizako abusuen biktimen legea, baina “ez-nahikoa” dela uste du.\nFuntzionalitatearen edertasuna da Iosu Rada diseinatzaile sarituaren ibilbidea jasotzen duen erakusketaren ardatza\nFuntzionalitatearen edertasuna da Iosu Rada diseinatzaile sarituaren ibilbidea jasotzen duen erakusketaren ardatza. ‘Mundu errealerako diseinatzea’ Ziudadelako Mistoen Eraikinean ekainaren 26a arte izanen da ikusgai.\nHaur Ospitaleratuaren Eguna ospatuko du gaur Nafarroako Ospitale Unibertsitarioak\nHaur Ospitaleratuaren Eguna ospatuko du gaur Nafarroako Ospitale Unibertsitarioak, eta, besteak beste, «Flashmob» bat zabalduko du, opariak banatuko ditu eta suhiltzaileen bisita jasoko du. Sagrado Corazón Ikastetxeko haurrak eta\nIruñeko Udalak eta Udal Haur Eskolen Erakunde Autonomoak Lan Eskaintza Publikoa onartu dute 270 lanpostu egonkortzeko\nIruñeko Udalak eta Udal Haur Eskolen Erakunde Autonomoak Lan Eskaintza Publikoa onartu dute 270 lanpostu egonkortzeko. Lege nazionalak ezartzen duen bezala, hautaketa-prozesuek 2024ko abenduaren 31n amaituta egon beharko dute.\nAlina Maksymenko gimnasta ohia ukrainarrak master class bat emango du Gimnasia Erritmikoko Munduko Kopan\nAlina Maksymenko gimnasta ohia ukrainarrak master class bat emango du Gimnasia Erritmikoko Munduko Kopan. Master class honen iraupena bi ordu eta erdikoa izango da eta maiatzaren 22an, igandea, izango\nIruñeko udaletxearen aurrealdea arrosaz eta morez argiztatuko da gaur\nIruñeko udaletxearen aurrealdea arrosaz eta morez argiztatuko da gaur, fibromialgia eta neke kronikoa duten pertsonei laguntzeko. Maiatzaren 12an gaixotasun horien munduko eguna ospatzen da, eta biztanleriaren % 3-7ri eragiten\nSan Ferminetan instalazio higieniko-sanitarioak indartzen dituzten komunak jartzeko, zaintzeko eta mantentzeko kontratua esleitu da\nSan Ferminetan instalazio higieniko-sanitarioak indartzen dituzten komunak jartzeko, zaintzeko eta mantentzeko kontratua esleitu da. Gazteluko plazan osasun arloko truck bat, sarera konektatutako 17 komun eta hirian zehar banatutako 20\nOblatasko zubian konponketak egitea aztertzen ari da Udala\nOblatasko zubian konponketak egitea aztertzen ari da Udala, martxan jarri zenetik 25 urte igaro ondoren. Azpiegitura horren zati metaliko batzuetan korrosioa dagoenez, komeni da mantentze-lanak egitea.\nIruñeko Udalak baimena eman du Sarasate pasealekuan Caritasen tonbola jartzeko\nIruñeko Udalak baimena eman du Sarasate pasealekuan Caritasen tonbola jartzeko. Astelehenean hasiko dira instalazioa muntatzeko lanak, ohi bezala maiatzeko azken asteburuan ireki ahal izateko.\nEuskalgintzaren Kontseiluak “Eskubideak guztiontzat” lelopean deitutako manifestazioak milaka lagun bildu ditu Iruñean\nEuskalgintzaren Kontseiluak “Eskubideak guztiontzat” lelopean deitutako manifestazioak milaka lagun bildu ditu Iruñean.\nIruñako Udala eta Itxaropenaren Telefonoa elkarlanean ari dira 65 urtetik gorakoei laguntza psikologikoa eskaintzeko\nIruñako Udala eta Itxaropenaren Telefonoa elkarlanean ari dira 65 urtetik gorakoei laguntza psikologikoa eskaintzeko. Tailerrak eta laguntza-programa bat eskaini dituzte, Herritarren Gaietarako batzordeko kideek bertatik bertara ezagutu dituztenak.\nUdala aztertzen ari da aparkatze arautua Magdalena inguruan Arga ibaiaren bi ertzeetan dauden aparkaleku-poltsetara zabaltzea\nUdala aztertzen ari da aparkatze arautua Magdalena inguruan Arga ibaiaren bi ertzeetan dauden aparkaleku-poltsetara zabaltzea. 90 leku sortuko lirateke 1.sektorean (Alde Zaharra), Natación klubaren bidean, eta beste 24 Magdalenan,\nIruñeko EH Bilduk salatu du Navarra Sumak diru publikuz ordaindutako baliabideak erabili dituela\nIruñeko EH Bilduk salatu du Navarra Sumak diru publikuz ordaindutako baliabideak erabili dituela alderdiaren interesen aldeko lanak egiteko eta zehazki, Juan Jose Etxeberriaren (NA+) dimisioa eskatu du.\n6.200 lagunek baino gehiagok parte hartu dute orain arte aurtengo sanferminetako kartela hautatzeko bozketan\n6.200 lagunek baino gehiagok parte hartu dute orain arte aurtengo sanferminetako kartela hautatzeko bozketan, eta prozesua maiatzaren 4an amaituko da. Bozketak egunero 980 boto jaso ditu, eta eguneko batez\nIruñako alkateak 100 urte dituen iruindarra Catalina Saldías Aristraineri harrera egin dio udalean\nIruñako alkateak 100 urte dituen iruindarra Catalina Saldías Aristraineri harrera egin dio udalean. Sarasaten jaio zen 1922ko apirilaren 29an, eta 35 urte baino gehiago daramatza Iruñean bizitzen.\nIruñeko Baluartek astearte honetan jarriko ditu salgai Sanferminetan su artifizialak ikusteko sarrerak\nIruñeko Baluartek astearte honetan jarriko ditu salgai Sanferminetan su artifizialak ikusteko sarrerak.\n“Ideiak loratuz” erakusketak Nafarroako landa eremuan garatutako ekintzailetzaren adibideak erakusten ditu\n"Ideiak loratuz" erakusketak Nafarroako landa eremuan garatutako ekintzailetzaren adibideak erakusten ditu. Kristina Saralegi, hildako baserritar ekintzailea, omendu dute erakusketa honen inaugurazioan eta ostiralean, hilak 6, izango da ikusgai Geltokin.\nPartekatu sare sozialetan!\n2020/09/19 | 0 Comments\nBaztan – Bidasoa\n© Xaloa | Kontaktua | Lege oharra | Pribatutasun politika | Cookie-ak | Web diseinua: Baztanet


NOLA SARTU: FGCU SARTZEKO BALDINTZAK - SAT / ACT PREP LINEAKO GIDAK ETA AHOLKUAK\nNola sartu: FGCU Sartzeko Baldintzak\nZein dira FGCUren onarpen baldintzak? Unibertsitateko aplikazio batean sartzen diren pieza asko dauden arren, gauza kritiko batzuetan soilik jarri beharko zenuke arreta:\nhistoria klaseak institutuan\nGida honetan FGCU-n sartzeko eta aplikazio sendoa eraikitzeko behar duzuna azalduko dugu.\nIkastetxearen kokapena: Fort Myers, FL\nEskola hau ere honela ezagutzen da: Florida Golkoko Kostako Unibertsitatea\nOnarpen tasa:% 64,9\nFGCUren onarpen tasa% 64,9 da . 100 eskatzaile bakoitzeko 65 onartzen dira.\nFGCU GPA Baldintzak\nBatez besteko GPA: 3,87\nThe batez besteko GPA FGCU-n dago 3,87 .\n3,87ko GPA batekin, FGCU-k zure klasearen goialdean egotea eskatzen du , eta batez bestekoaren gainetik. Zure transkripzioak A-renak erakutsi behar ditu batez ere. Egokiena, unibertsitate mailan akademikoak maneiatu ditzakezula erakusteko hainbat AP edo IB klase ere izango dituzu.\nUne honetan junior edo senior bat bazara, zure GPA zaila da garaiz aldatzea unibertsitateko aplikazioetarako. Zure GPA ikastetxeko batez bestekoa 3,87 edo txikiagoa bada, konpentsatzeko SAT edo ACT puntuazio altuagoa beharko duzu . Horrek zu baino GPA altuagoak dituzten beste eskatzaileen aurka modu eraginkorrean lehiatzen lagunduko dizu.\nSAT edo ACT hartu behar dituzu eskaera FGCU-n aurkezteko. Are garrantzitsuagoa dena, ondo egin behar duzu aplikazio sendoa izateko.\nFGCU SAT Baldintzak\nBatez besteko SAT: 1135\nThe batez besteko SAT puntuazioa FGCU-n konposatua da 1135 1600 SAT eskalan.\nPuntuazio honek FGCU egiten du Lehiakorra SAT proben puntuazioetarako.\nFGCU SAT puntuazioaren analisia (1600 SAT berria)\nSAT percentile berria 25. puntuazioa 1060 da, eta SAT percentile berria 75. puntua 1210 da. Beste era batera esanda, a SAT Berrian 1060-k batez bestekoaren azpitik kokatzen zaitu, 1210-ek batez bestekoaren gainetik eramango zaitu .\nKonposatua 1135 1060 1210\nFGCU-k Puntuazio Aukera politika du 'Atalik altuena'.\nProbako data guztietan lortu zenuen guztizko zenbatekoa 1000 izan bazen ere, FGCU-k zure probako data guztietako ataleko puntuaziorik altuena hartuko du eta, ondoren, konbinatu zure Superscore osatzeko. Adibide honetan zure puntuazio konposatua 1000tik 1400ra igo dezakezu.\nHori garrantzitsua da zure azterketa estrategiarako. Zein proba bidali nahi duzun aukeratu dezakezu eta FGCU-k zure Superscore osatzen du SAT nahi beste aldiz har dezakezu eta, ondoren, Superscore altuena ematen dizuten probak bakarrik bidali. Zure aplikazioen irakurleek puntuazio bakarra ikusiko dute.\nHori dela eta, zure SAT puntuazioa 1135etik beherakoa bada, biziki gomendatzen dizugu SATerako prestatzea eta berriro hartzea pentsatzea . Puntuazioa igotzeko oso aukera ona duzu, eta horrek nabarmen areagotuko du sartzeko aukera.\nFGCU ACT Baldintzak\nSATerako bezala, FGCU-k ez du ACT ebakitze gogorrik izango, baina puntuazio baxua lortuz gero, zure eskaera zakarrontzira botako da.\nThe batez besteko ACT FGCUren puntuazioa 23 da. Puntuazio honek FGCU egiten du Ertaina lehiakorra ACT puntuazioetarako.\nNahiz eta FGCUk gutxienez ACT baldintzarik ez duela esan, 21 edo gutxiagorekin aurkezten baduzu, zailagoa izango da sartzea, zure aplikazioan beste zerbait ikusgarria izan ezean.\nWashingtoneko unibertsitatea batez besteko gpa\nHorrek esan nahi du uste baino aukera gehiago duzula ACT puntuazioa hobetzeko. Ikastetxearen 23. eta hortik gorako ACT eskakizuna bilatzen saiatzeko, ACT ahalik eta askotan hartzen saiatu beharko zenuke. Pozik zauden azken puntuazioa lortzen duzunean, puntuazio hori bakarrik bidal dezakezu zure ikastetxe guztietara.\nEzin izan dugu ikastetxearen ACT politika zehatza aurkitu, eta horrek ziurrenik superscore hori ez dela esan nahi du. Nolanahi ere, FGCUra bidaltzeko ACT puntuazio onena aukeratu dezakezu, beraz, 23 puntuko ACT puntuazio gomendagarria lortu arte prestatu beharko zenuke.\nFGCU SAT saiakera / ACT idazketa atala hautazkoa dela uste du eta baliteke ez sartzea onarpenen kontuan. Ez duzu ikastetxe honetarako Idazketaz gehiegi kezkatu behar, baina eska dezakezun beste ikastetxe batzuek behar dute.\nEz dugu informaziorik aurkitu FGCUk SAT irakasgaien probak eskatzen dituenik, eta abar seguruenik ez . Eskaera egin baino gutxienez 6 hilabete lehenago, berriro egiaztatu beharko zenuke ziurtatzeko, beraz, proba egiteko denbora nahikoa duzu.\nEskola hau baita errendimendu akademiko moderatu selektibo eta sendoak ia ziurtatuko zaitu sarrera . 1210 SAT edo 25 ACT edo gehiago lortzeak ia ziurtatuko zaitu onarpena. Eskolak eskatzaile guztien% 64,9 onartzen duenez, batez bestekoaren gainetik egoteak onarpen tasa ia% 100era igotzen du.\nSAT / ACT puntuazio altua lor badezakezu, zure gainerako aplikazioak ez du funtsean inporta. Aplikazioen gainerako baldintzak bete behar dituzu oraindik, eta zure GPAa ez litzateke oso urrun egon behar eskolaren batez besteko 3,87. Baina ez duzu eskolaz kanpoko eskola liluragarririk eta gomendiozko letra liluragarririk izango sartzeko. Zure puntuazioaren merituetan oinarrituta sar zaitezke bakarrik.\nBaina zure puntuazioa 1060 SAT edo 21 ACT edo gutxiagokoa bada, baztertuak izan diren zorigaitzetako bat izateko aukera ona duzu.\nZer aukera duzu Florida Golkoko Kostako Unibertsitatean sartzeko? Puntuazio hauekin onartzeko aukerak:\ntexas estatuko unibertsitateko gpa eskakizunak\nIkastetxe guztiek aplikazio bat behar dute oinarrizko baldintzekin - batxilergoko espedientea eta GPA, eskaera orria eta beste oinarrizko informazioa. Ikastetxe askok, goian azaldu bezala, SAT eta ACT puntuazioak ere eskatzen dituzte, baita gomendio gutunak, aplikazioen idazlanak eta elkarrizketak ere. FGCUren eskakizun zehatzak estaliko ditugu hemen.\nEskaera kuota 30 $\nMugikorra: (239) 590-7878\nFaxa: (239) 590-7894\nBeka automatikoak eskuragarri daude zure GPA eta SAT / ACT oinarritzat hartuta, baina onarpen zikloaren hasieran eskaera egitera animatzen zaituzte fondoak agortu ahala. Adibidez, urtean 5.000 $ -ko presidentearen beka dago 3.9 haztatutako GPA edo handiagoa duten eta gutxienez 1850 SAT edo 28 ACT duten ikasleei ematen zaie. Bekei buruzko informazio gehiago orrialde honetan.\nFGCU interesatzen bazaizu, ziurrenik interesatuko zaizu ikastetxe hauek ere. 3 kategoriatan banatu ditugu, sartzeko zailtasunen arabera, FGCUrekiko.\nEskola hauek FGCU-k baino SAT puntuazio altuagoak dituzte. SAT puntuazioa hobetzen baduzu, lehiakorra izango zara eskola hauetarako.\nFGCUra lehiakide bazara, ikastetxe hauek antzeko sarrera aukera eskainiko dizute.\nGaur egun FGCUrako lehiakorra bazara, ez duzu arazorik izango ikastetxe horietan sartzeko. Gaur egun FGCU zure eskura ez badago, baliteke lehiatua izatea ikastetxe hauetarako.\nmunduko gradu gogorrena\nwisconsin unibertsitateko madison prepscholar\nzer zeinu da Aquarius-ekin bateragarriena\nflorida teknologiako institutuak puntuazioak lortu zituen


Jaurlaritzak 1.000 milioiko bonu iraunkorra jaulki du, 2021eko apirilaren 7an\nPedro Azpiazu Ekonomia eta Ogasun sailburua. Argazkia: EFE.\nEusko Jaurlaritzak "Euskadiko Bonu Iraunkorraren" bosgarren jaulkipena abiarazi du asteazken honetan, 11 urterako 1.000 milioi euroko balioarekin. Eskariak eskaintza hirukoiztu du, eta % 70eko esleipena egin dute nazioarteko inbertitzaileek eta % 30ekoa nazioko inbertitzaileek.\nOhar baten bidez, Exekutiboak azpimarratu du jaulkipen horrek eragiketa handiena merkatuan gauzatuko duela, eta "finantza-egoera sendoa indartu eta baliabideak bermatuko dituela, covid-19aren pandemiak sortutako aparteko egoerari aurre egiteko".\nPedro Azpiazu Ekonomia eta Ogasun sailburuak iragarri zuen bezala, ekitaldi honetan zorpetzera joko zen nabarmen. Eskariak hiru aldiz gainditu du eskaintza, eta jaulkipen horretan parte hartu duten finantza erakundeak Norbolsa, Kutxabank, Santander, Caixabank, HSBC eta Deutsche Bank dira.\n"Eragiketa honek inbertsiogileen babes sendoa erakusten du, 11 urterako % 0,45eko kupoi finkoarekin", gaineratu du. Inbertsiogile nazionalen % 30ean kokatu da, eta nazioartekoen % 70ean; Frantzia da lehen inbertsiogilea, eta Italia, Alemania, Portugal eta Britainia Handia ditu atzetik.\nEusko Jaurlaritzak adierazi duenez, "bonu iraunkorren merkatuaren garapenean zeregin garrantzitsua betetzeko asmo sendoarekin jarraitzen du, bai eta finantzaketa arduratsua eta eraginkorra sustatzeko ere, Euskadiko ingurumen-, ekonomia- eta gizarte-erronkei aurre egiteko".\nJaulkipen berri hau 2018ko maiatzean hasitako prozesu baten bosgarrena da. Eusko Jaurlaritza izan zen zor jasangarria jaulki zuen lehen euskal erakundea, 500 milioi eurokoa, eta bost jaulkipenen zenbateko osoa 3.200 milioi eurokoa da.\nPedro Azpiazuren ustez, Exekutiboak horrelako finantza produktuekin duen esperientzia "oso positiboa" izaten ari da, eta bonu iraunkorren merkatuaren garapenean "paper garrantzitsua" bete nahi dute. "Ikusten ari gara, gainera, inbertitzaileek oso positibotzat jotzen dutela Eusko Jaurlaritzak iraunkortasunaren alde egindako apustua", gaineratu du.


2017/08/04 18:18 0 iruzkin\nIdoia Hernandez musikari oiartzuarrak piano kantuz osatutako bilduma plazaratu du, bere Bandcamp orrialdearen bidez. Hatxe du izena proiektuak eta azken hiru urteotako lanarekin osatu du lehena izeneko diskoa. Musika klasiko garaikideaz doinu lasai eta, oro har, malenkoniatsuak eraiki ditu, Hernandezek berak marraztutako azalarekin lagunduta. Kolaboratzaileak ere aritu dira diskoan: Oscar Manso gitarrarekin eta Peru Galbete ahotsaz. Diskoak plazaratzea ezohiko den eta beste tankera...


PhET-ak simulazio interaktiboen disenuarekin eta erabilerarekin ikerketara zuzentzen ditu:\nZein ezaugarriek egiten dituzten tresna hauek eraginkorrak ikasteko eta zergatik\nIkasleak nola lotzen diren eta nola interaktuatzen duten ikasterako tresna hauekin eta zein onurak dakartza horrek euren ikaste-bidean.\nNoiz, nola eta zergatik tresna hauek eraginkorrak dira ikaste-ingurumenen anitzetan\nPhetaren diseinuak iksleen ikaste prozesuak gobernantzen duten printzipioetan oinarritzen dira (Bransford et al., 2000) eta simulazioen gaineko elkarrizketetan (ikus PhET en diseinu-prozesuaProcess). Simulazio bakoitzerako laupabost ikasleekin elkarrizketa eraginkorrak gauzatzen dira. Elkarrizketa horietatik ondorioak ateratzen dira simulazioen diseinurako eta ikaste-prozesua egoki bideratzeko. PhET Look and Feel dokumentuak biltzen ditu laburki gure interfacen diseinuaren oinarriak eta azalpen sakonagoak topa daitezke Adams et al., 2008 lanean.\nAzter itzazu maiz egindako galderen erantzunak:\n"PhET simulazioek benetako laborategi-ekipamendurik ordez dezakete"?\nGure ikasketek PhET simulazioakkontzeptuen ulermenerako eraginkorrak direla erakutsi dute; hala ere, egon badaude simulazioek heltzen ez dieten laborategiko zenbait trebezi. Adibidez, ekipamenduaren funtzionamenduari dagokionez abilezia espezifikoak. Zure laborategiaren helburuen arabera, benetako simulazioak edo simulazioen konbinazio bat laborategiko ekipamenduaren erabilerarekin batera eraginkorrago suerta daiteke\n"Ikasleek ikasi al dezakete etxera joan eta bertan simulazioen erabilera bakartiarekin?"\nIkasle gehienek ez dute nahiko motibazio lanean jarduteko etxean bakarrik simulazio batekin (Simulazioak dibertigarrika dira baina ez dira hain dibertigarriak) euren denbora librean. Horregatik lanean darraigu diseinu gero eta egokiak eta orekatuak bilatzen euren etxerako lanetan erabilgarriak izan daitezen.\n"Noiz da unerik egokiena PhET simulazioak nire kurtsoan erabiltzeko?"\nGure eskarmenduak dio erabilgarriak direla oso irakurketan, gelako jardueretan, laborategian eta etxerako lanak moduan. Testu gutxiarekin gauzatu direnez momentuta anitzetan erabil daitezke.\nGure gertuko interesak dira:\nErabili analogia ezagutza eraikitzeko: Ikasleek analogiak erabiltzen dituzte zentzua emateko ezezagun zaien gertaerei. Adierazpen grafikoek asko laguntzen dute bide horretan.\nSimulazioek gelako dinamikak aldatzeko tresna indartsuak dira: Simulazioak sortu dira zientziaren ikasketarako arauak jarraituz baina euren erabilerak alda ditzake, baita erem ikasleen ikaste-dinamikak geletan.\nSimulazioen aukera bereziak ikasketa sustatzeko eta ikerketa indartzeko:\nGure diseinuen printzipioek simulazioak eragindkorrak izan daitezen ikasleen ikasketetan bilatzen dute. Orain aztertu nahi dugu nola eragiten duten ezaugarri horiek ikasleen ulermenean.\nSimulazioak txertatzen etxerako lanetan: Simulazioek dituzten ezaugarriak ezin dira topa ikas-tresna askoetan (Interaktibitatea, animazioa, elkareragite dinamikoa, ikertze-sortzea bideratzea)\nKimika-simulazioen eraginkortasuna: : oraintxe ikertzen hasi gara non eta nola izan daitezkeen kimika-simulazioak jakite-tresna eraginkorragoa.\nArgitalpenak eta Aurkezpenak\nEzaugarri inprotanteak simulazio eraginkorretarako (batez ere elkarrizketen datuak)\nGelako erabileraren ikerketak\nPhET simulazioei buruz\nIkasleen pertzeptzioak aprendizaiarekiko\nPhET ikertzaileen beste lan bat\nBeste ikertzaileen lanak PhET simulazioetan


Nazioen Munduaren jaialdia Lazkaon egingo dute, ekainaren 9an »\nmartxoak 07 |\nErabakitzeko eskubidearen aldeko Goierriko Nazioen Mundua mugimenduak aurreko bi urteetan Larraitzen egin zituen jaialdien lekukoa Lazkaok hartuko du aurten. Ekainaren 9an izango da aldarrikapen festa, larunbatarekin. Egun horretan Lazkao “Trebij…\nManu Azkarate tolosarra libre utzi dute »\nFrantziako Poliziak Manu Azkarate tolosarra atxilotu du, Ziburun, ETArekin zerikusia duelakoan. Tolosarra Ziburun bizi da, eta bertan lan egiten du, bizitza publikoa eginez. Baionako auzi poliziak atxilotu du 10:30ak aldera, eta armarik ez zuela jaso d…\nAireportua luzatzea ingurumen irizpideetara mugatu du aldundiak »\nGipuzkoako Foru Aldundiak jakinarazi du Hondarribiko aireportuaren pista luzatzearekin ez legokeela ados, azpiegituraren inguruan babestutako guneak baleude. Horren harira, Espainiako Gobernuko Ingurumen Ministerioaren txostenaren zain daudela jakinara…\nAbsolbitu egin dute Iñaki Bengoa »\nEspainiako Auzitegi Nazionalak absolbitu egin du Iñaki Bengoa Busturiko bizilaguna, haren abokatuak jakinarazi duenez. Fiskalak kalteak eragitea eta lehergaiak izatea leporatuta, hamar urteko eta bederatzi hilabeteko zigorra eskatu zuen Bengoarentzat,…\nEuskal preso eta iheslarien eskubideen alde ariko da Herrira mugimendu berria »\nEuskal preso eta iheslarien eskubideen alde lanean ariko den mugimendu berria aurkeztuko dute bihar, 19:00etan, Tolosako kultur etxean. Herrira izeneko mugimenduak, ordezkaritzak eskualde hainbat herritan izango ditu, eta aurkezpen ekitaldian denak elkartuko dira. Horrez gain, herritar guztiak gonbidatu dituzte bertara, mugimendu berriari babesa emateko. Herrira mugimendua euskal preso eta iheslariak etxeratzea helburu duen mugimendua dela azaldu dute bertako kideek. «Otsailaren 5ean eman zen ezagutzera Donostiako Kursalean. Egin Dezagun Bidea ekimenak herritarrengan izandako harrera onak, lortutako inplikazioak eta presoen gaiarekiko sentsibilizazioak, edo urtarrilaren 7ko mobilizazio kolosalak, presoen gaia Euskal Herriko agenda politikoan letra handiz idatzia utzi zuen». Bide horri jarraituz, Herriratik azaldu dutenez, «presoen aferaren inguruan, ekimen batetik haratago mugimendu zabal eta itxaropentsu baten beharra ikusi da, eta horri erantzuten dio mugimendu berri honen sorrerak». Herriratik azaldu dutenez, azken aldian eskualdean euskal presoen aldeko hainbat ekitaldi antolatu dira, «eta Tolosaldeko herritar ugarik hartu dute parte ekimen horietan. Argi geratu da denon ur tanten bidez, olatu handi bat sortzeko gai garela. Olatu handi hori izango da Herrira, preso eta iheslariak etxeratuko dituen olatua». Baina mugimendu berria, olatua izateaz gain, norabidea ere badela aipatu dute: «Tolosaldean azken boladan erakutsi dugun indarra, norabide onean jartzeko garaia da, eta Herrira da norabide hori». Aurrera begira, […]\nOngietorri jendetsua Etxeberriari »\nLander Etxeberriak ongietorri jendetsua jaso zuen ostiral arratsaldean Villabonan. Berdura plaza jendez bete zen, eta ondoan izan zituen bere senitartekoak, lagunak, preso ohiak eta hainbat herritar. Etxeberria otsailaren 16an aske utzi zuten bermea o…\nEzker abertzaleak pozik hartu du Zubietako makro-kartzelaren proiektua gelditzeko erabakia »\nDonostiako ezker abertzaleak “poztasunez” hartu du Madrilgo Gobernuak Zubietako makro-kartzelaren eraikuntza proiektua gelditzeko erabakia. Egitasmoak interes eta ondorio kaltegarri asko dituela nabarmendu du.\nEra berean, Martuteneko kartze…\nAtez ateko eredua “etsi-etsian inposatu nahi izatea” egotzi dio EAJk Bilduri »\nAtez ateko zabor bilketa eredua “etsi-etsian inposatu nahi izatea” leporatuko dio Ordiziako EAJk Bildu koalizioari. EAJren ustez, atez ateko sistema horren berri udalean eman ordez prentsaurreko baten bitartez ematea “errespetu gutxiko ekintza da”, eta helburu “partidista eta publizista” ere baduela iritzi dio. “Ordizia guztioi iruzur egin zaigula eta oposizioan gaudenoi gezurra esan zaigula salatu nahi dugu, gaia erabaki gabe zegoela esan zigutenean diputazioan eskaera egiten ari zirelako”. Bilduk ez duela gardentasunez jokatu adierazi du EAJk. Jeltzaleen arabera, ezker abertzaleak parte hartzeko prozesuak abiatu behar direla defendatu izan du beti, “onartzen ez dituen erabakiak zapuzteko” izan bada ere. “Orain, berriz, atez ateko sistema modu autoritarioan inposatzea erabaki du”. Jose Migel Santamaria EAJk Ordiziako Udalean duen bozeramaleak egin zituen adierazpenok atzo prentsaurrean, Judith Otegi, Arantxa Garin, Jose Inazio Iturrioz eta Bittor Bolinaga zinegotziak ondoan zituela. “Gastu arrunta haztea” EAJko ordezkarien iritziz, atez ateko bilketa sistemak ez dio konponbiderik ematen zaborraren azken hondarrari, “beti egongo baita ez aurreikusi, ez birziklatu eta ezta konpostatu ere ezin daitekeen hondar bat”. Jeltzaleen esanetan, atez ateko sistemak ez ditu zabortegiak eta errauste plantak saihestuko. “Ezker abertzaleak atez atekoarekin jarraitzeko erabakia hartzen badu, Gipuzkoako zabortegiak kolapsatu egin daitezke”. Horrez gain, sistema hori ezarriz gero Ordiziako Udaleko gastu arrunta […]\nPSE-EE atez ateko sistemaren aurka azaldu da “erabat” eta alkatea “jauntxokeriaz” jokatzea salatu du »\nmartxoak 02 |\nTolosako PSE-EEk herriko alkateak “jauntxokeriaz” jokatu duela salatu du eta horrek “dekretuz ezarritako” atez ateko sistemaren aurka azaldu da “erabat”. Jose Ignacio Asensio Tolosako PSE-EEko zinegotzi eta bozera…\nAralarren zuzendaritzak zigor espedientea zabaldu die Aitor Zabaletari eta Unai Baztarrikari »\nIratzarri gazte erakundeko hainbat kidek Aralar alderdia uzteko hartu duten erabakia dela eta, Aralar alderdiko zuzendaritzak gutun bana bidali die erakunde horretako zortzi gazteri; tartean daude Unai Baztarrika beasaindarra eta Aitor Zabaleta zegamarra. El País egunkariak zabaldu duen informazioaren arabera, gutun horren bidez zigor espediente bana zabalduko zaie zortzi gazte horiei, eta alderdia uzteko gonbitea egiten zaie; informazio horren arabera, Aitor Zabaleta, inhabilitatu egin dute. Aralarren zuzendaritzak bidalitako gutunean zehazten denez, gazte horiek hartutako erabakia “alderdiaren egitura haustera bideratuta” dago, eta “ahalik eta impaktu mediatiko handiena” lortzen saiatu izana leporatu diete. Gainera, Iratzarriren izenean alderdia uzteko hartutako erabakia “gutxieneko berme demokratikoak urratuz” hartu zela diote, eta “Aralarreko eta Iratzarriko estatutuak eta afiliatuen eskubideak urratu” zirela, “informazio faltagatik”. Hori guztia dela eta, “akats larria egiteagatik” zigor espedientea zabaldu diete, militantzia uzteko gonbitea egitearekin batera. Iratzarri taldeko hainbat kidek, gazte erakunde horrek Aralar alderdia uztea erabaki zuela jakinarazi zuen pasa den astean, nahiz eta taldeko kideei, Aralarreko militante izaten jarraitzeko aukera zabalik utzi. “Estrategikoki, gazte erakunde bezala bere independentzia berreskuratzeko asmoa” zutela esan zuten, eta Aralarreko talde parlamentariaren eta Nafarroa Bai koalizioaren lana babesten zutela. Aralarrek, bere aldetik, Iratzarrik Aralarren jarraitzen duela baieztatu du.


Lantokiko Berrikuntzaren Europako Sarea (EUWIN) berriro abian – Sinnergiak\n2 – Noticias, Noticias, Noticias Innovación en las Formas de Trabajo, Uncategorized @eu // 11 azaroa, 2019\nLantokiko Berrikuntzaren Europako Sarea (EUWIN) berriro abian\nLantokiko berrikuntza erakundeen jarduerara eta enpleguaren kalitatearen hobekuntza iraunkorrera bideratuta dago. Lantokiko Berrikuntzaren Europako Sarea (EUWIN) 2013an sortu zen, Europako Batzordeak hala eskatuta. Haren helburua zen lantokietan berrikuntzaren ideia garatzea eta sutatzea, Europa mailan.\nAzkeneko urteetan, sarea oso bizkor garatu da, eta gero eta eragin handiagoa du. Milaka eta milaka pertsonak bilatu dute informazioa Workplace Innovation Ltd-ren laguntzarekin sortutako webguneetan eta jakintzaren bankuan.\n2018an, Agder Unibertsitatearekin batera, sareak ekitaldi handi bat antolatu zuen Norvegian. Workplace Innovation Europe-k (WIE) Eskoziari babesa ematen jarraitu zuen lantokian berrikuntzak egiteko estrategiaren garapenean, EUWINeko bazkideen partaidetza aktiboarekin. Euskal Herrian, Sinnergiak-ek guztiz garatu du Gipuzkoa Workplace Innovation plataforma. Eta Belgikan, Flanders Synergy eraldatu eta Workitects sortu da.\nBenetan garrantzitsua da Europa osoan arreta handia jartzea lantokiko berrikuntzan, eta, horregatik, bazkideek uste dute EUWIN berriro abian jarri behar dela. Oraingo honetan ez Europako Batzordeak finantzatuta, baizik eta sareko bazkideen arteko lankidetzaren bidez, horretan ahaleginduta.\nTestuinguru horretan, 2019an EUWIN berriro abian jarri da lantokian berrikuntza sustatzeko eta garatzeko asmoz, fokua Europako ekimenetan jarrita bereziki. Fase berri honetan, EUWINek hitzaldiak, webguneak, hainbat ekimen (hala nola jakintzaren bankuak), eta espezialistak akreditatzeko ideia berriak ekarriko ditu.\nSarea irekita dago profesional, gizarte eragile, politikagile, bitartekaritza erakundeen ordezkari, ikertzaile eta lantokiko berrikuntzarekiko interesa duen orori. EUWIN ezinezkoa litzateke hainbat pertsonaren eta erakunderen laguntzarik gabe. Horregatik, ideiak proposatu eta iradokizunak egin ditzazun eskatzen dizu EUWINek. Zu ere mugimendu berri honetako parte izan zaitezke.\nHemen duzu Lantokiko Berrikuntzaren Europako Sareari buruzko informazio gehiago: EUWINen webgunea


Zarauzko HITZAren Kilometroetako photocall-ak badu sariduna - Urola Kostako Hitza : Urola Kostako Hitza\nZarauzko HITZAren Kilometroetako photocall-ak badu sariduna\nHainbat lagunek atera zuen argazkia igande eguerdian Kilometroetako mamorroekin, eskualdeko egunkariak antolatutako photocallean. Landak lau lagunentzako gau baterako ostatua eta Irrisarriland abentura parkerako sarrerak eskuratu ditu BQD Bidaiak-en eskutik. Hainbat harpidetza ere zozkatu dira, eta hemen ikus daiteke irabazleen zerrenda.\nIñaki Landa, BQD Bidaiak etxeko ordezkariarekin, saria jasotzen (Ane Azkue)\nEskualdeko euskarazko komunikabideek postua jarri zuten igandean Kilometroen ibilbidean, eta eguerdian Zarauzko HITZAren photocall-a egin zen, Kilometroen mamorroek alaituta. Hainbat lagunek atera zuen argazkia, eta horiek guztiek zozketa batean parte hartu zuten; izan ere, lau lagunentzako gau baterako ostatua eta Irrisarriland abentura parkerako sarrerak zozkatu ziren BQD Bidaiak etxearen eskutik. Zozketa gaur egin da, eta irabazlea zarauztar bat izan da: Iñaki Landa.\nHorrez gain, parte hartzaile guztien artean hainbat harpidetza zozkatu dituzte eskualdeko eta Gipuzkoako tokiko komunikabideek. Harpidetzak urtebeterako dira. Hauek dira irabazleak:\nOlatz Zeberio (Zarautz)\nEider Aranguren (Zumaia)\nUztarria: hutsik gelditu da\nMaxixatzen: hutsik gelditu da\nIratxe Olazaran (Zumaia)\nXabier Landa (Beasain)\nLeire Gardiel (Orio)\nIbon Gaztañazpi (Orio)\nTolosaldeko Ataria (harpidetza digitala):\nYara Aznar (Ibarra)\nLydia Garitano (Villabona)\nGoierriko Hitza (Hitzakide digitala):\nAitor Amenabar (Zumarraga)\nMalen Barandiaran (Zegama)\nJon Elorza (Donostia)\nSusana Martin (Donostia)\nAner Azkue (Pasai Donibane)\nBusturialdeko Hitza: hutsik gelditu da\nLea-Artibaiko Hitza: hutsik gelditu da\nBidasoako Hitza: hutsik gelditu da


HEZKUNTZA ESKAINTZA ›\nAZPEITIKO IKASTOLAN, Haur Hezkuntzako KIMU proiektuari jarraipena emanaz, eta ikastolako irteera profila helburu, Lehen Hezkuntzarako LORE proiektu pedagogiko berria diseinatu dugu. Gure gazteek, bizitzan aurkituko dituzten erronka desberdinei irtenbide egokiak emateko eta gizarte hobeago bat eraikitzeko ahalmena izan dezaten.\nLORE PROIEKTUAREN OINARRIAK\nAzpeitiko Ikastolan, pertsona jartzen dugu proiektuaren erdigunean, haur bakoitza bere garapenaren protagonista izan dadin.\nHaurra gaitasunez beteriko pertsona dela eta munduaz ikasteko berezko gaitasuna duela kontutan hartuz, pertsona horri bere bizitzako esparru guztietan bera izaten, bere burua kudeatzen eta nortasuna eratzen lagunduko dion hezkuntza eredua bilatzen dugu. Norbanako bakoitzaren erritmoak eta ezberdintasunak errespetatuz haurren aniztasunari erantzunez.\nHaurrak bere garapen pertsonala eta ikaskuntza prozesua eraiki eta bideratu ahal izateko, helduaren laguntza ezinbestekoa du. Heldua baita, garapen-testuinguru aberatsa eta segurua eskainiz eta baldintza egokiak sortu eta erronka ezberdinak proposatuz, haurrari bere garapen prozesuan aurrera egiten lagunduko dion pertsona.\nLORE PROIEKTUAREN ARDATZAK\n1.-EGITURA PEDAGOGIKO DESBERDINAK\nIkaskuntza, pertsonak kanpotik barrurantz eta barrutik kanporantz egiten duen prozesua da. Bi norabide hauek kontuan izanik hiru egitura pedagogiko jorratzen ditugu ikastolan.\nAzalpenetan, tailerretan… oinarritutako irakaskuntza da. Kanpotik barruranzko prozesua bideratzen du. Heldu edo haur-gazte batek, aditu moduan, hainbat trebezia edo gaitasun partekatzen ditu besteekin. Besteek ezagutzen ez duten zerbait erakusten die, ikasketa honek, modu autonomoan, gaian sakontzeko gogoa piztu dezan eta ondoren beren erronkak gauzatzerako garaian erabili ahal izateko.\nIKASKIDETZAN OINARRITUTAKO IKASTE AKTIBOA\nIkas-irakaskuntza prozesua modu egokian eman dadin garrantzitsua da motibazioa sustatzea eta horretarako ikaskuntza aktiboan oinarritzen gara. Arazo egoera, interesetatik nahiz testuinguru errealekin lotutako gaietatik abiatuta, erronka suposatzen duten proiektu propioak lantzen ditugu. Proiektu horiek talde kooperatiboetan bideratzen ditugu ikaskidetza bultzatuz: helburu komun bat identifikatuz, elkar menpekotasun positiboa landuz, bakarkako konpromisoa hartuz eta aurrez aurreko komunikazioa bultzatuz.\nZirkulazio Autonomoaren bitartez, haurrei esperimentazioaren bidez ikasteko aukera ematen diegu. Horretarako espazioa mikro espazioetan antolatzen dugu eta material desberdinak manipulatuz, arlo guztietako proposamenei erantzuna ematen diote. Proposamen hauek haur bakoitzaren erritmora egokituak izaten dira eta aniztasunari erantzuteko mailakatutako aukera anitzak eskaintzen dituzte.\n2.- ADIN EZBERDINETAKO HAURREN INTERAKZIOA\nHaurrek imitazioz eta elkarrekin izaten dituzten interakzioetan ikasten dute. Hori horrela, taldekatze mota ezberdinak bultzatzen ditugu. Gelaka, mailaka eta adin ezberdinetako haurrak elkarrekin egoteko aukera ezinbesteko oinarria da gure proiektuan.\n3.- ESPAZIO ETA DENBORA EGOKITUAK\nBarruko nahiz kanpoko espazioa pedagogiaren zerbitzura dago. Eremu hauek hiru ikaste motak eta era askotako taldekatzeak (bakarka, taldeka, adin nahasteak eta abar) ahalbideratzeaz gain, ikasleen autonomia indartzen laguntzen dute. Denboraren banaketak garrantzia handia hartu du gure egunerokotasunean. Hasteko haurraren eta gaztetxoaren erritmo biologikoa errespetatzen dugu. Gainera, harrerari eta ikaste mota guztiei denbora eskaintzen diogu. Honekin batera taldekatze mota anitzak ahalbideratzen ditugu, adin guztietako interakzioa bultzatuz.\n4.- EBALUAZIO HEZIGARRIA\nGarapen pertsonal eta ikaskuntza‐prozesu osoaren berri ematea du helburu ebaluazioak. Ikaslearen emaitzaren ebaluazioak hezitzailea izan behar du. Honek ikasleari bere ikaskuntza prozesuarengan kontzientzia izaten eta auto-erregulatzen laguntzen baitio.\nErabaki egokiak hartzeko, prozesuan hautematen ditugun indarguneak nahiz ahulguneak unean uneko premietara egokitzen ditugu.


Lakuak ez du onartzen unibertsitateetan klaseak amaitutzat jotzea | Euskal Herria | Naiz\nEspainiako Unibertsitate ministroak aurrez aurreko eskoletara ikasturte honetan ez itzultzeko eskatu du baina ez da akordiorik izan. Nafarroako Unbertsitate Publikoan ikasleak ez dira klaseetara kurtso honetan campusera itzuliko.\nMomentuz, unibertsitateek, irudian Gasteizko campusa, itxita jarraituko dute. (Raul BOGAJO/FOKU)\nAkordiorik gabe amaitu da Manuel Castells, Espainiako Unibertsitate ministroak erkidegoetako arduradunekin 2019-2020 kurtsoa amaitzeko era adosteko izandako batzarra eta apirilaren 15ean berriz ere elkartuko dira, egoeraren arabera, hartu beharreko erabakiak hartzeko. Aurrez aurreko eskolak amaitutzat jotzea nahi zuen Espainiako Gobernuko arduradunak baina, akordiorik ezean, unibertsitate bakoitza izango da azken erabakia hartuko duena.\nBeste batzuekin batera, Nafarroako Unibertsitate Publikoak hartu du erabakia eta aurreratu duenez, ikasturte honetan ez da aurrez aurreko klase gehiagorik egongo eta kurtsoa era birtualean amaituko da.\nLakuako Gobernuak, aldiz, ez du begi onez ikusten klaseen amaiera, praktiken %50a barkatzea edo kurtsoaren amaiera espainiar Estatuko gainontzeko zentroekin adostu behar izatea.\nAdolfo Morais, Lakuako Unibertsitate eta Ikerkuntza sailburuordeak esan duenez, «erabaki hauek ez dituzte Euskadiren konpetentziak errespetatzen, ez eta euskal unibertsitateen autonomia edo Unibasq, Kalitate Agentziaren independentzia ere».\nLasaitasun mezu bat igorri nahi izan du Moraisek eta argitu du euskal unibertsitateak prest daudela bi agertokietan aritzeko –aurrez aurreko klaseak amaitutzat eman behar badira edo berriz ere ekiteko moduan badira– eta garaia heldutakoan hartuko direla hartu beharreko erabakiak.\nHorretarako, Edurne Uriarte, Hezkuntza kontseilariak, bilera bat izango du bihar bertan bideokonferentziaz Nekane Balluerka (EHU), Jose Maria Guibert (Deustu) eta Bixente Atxa (Mondragon) errektoreekin.\nPraktikei dagokionean, uste du COVID-19ak sortutako horren ez ohiko egoera batean ezin dela horren erabaki zurrunik hartu. «Ikasketa bakoitzak bere egoera partikularra du eta kasu batzuetan %50a murrizteak kalterik eragingo ez badu ere, beste askotan behar beharrezkoak dira behar diren konpetentziak barneratzeko».


Metal Aroa euskal lurraldeetan: kultura eta artea | Infogunea\nAverage: 4.3 (5092 votes)\nJanzkera eta apaindura\nNeolito-Metal Aroetan ere larrua eskuragai zegoen jantziak egiteko, etxekotutako animalien larrua, hain zuzen: ardiena, behiena eta ahuntzena, batez ere. Ez da baztertu behar ehizatutako animalia zenbaiten larrua ere, bereziki animalia ikusgarriena (hartza, otsoa, etab) erabil zezaketela okasio berezietan. Baina klima aski epela zenez, larruzko jantziak ez ezik oihalezko arropa arinagoak ere janzten zituzten.\nArropak egiteko animalien ilea, bereziki artilea, erabiltzen zuten, baita landare-zuntzak ere, bereziki lihoa. Gasteiz inguruan aurkitutako harilkatzeko eta ehuntzeko tresna batzuek azken hori egiaztatzen dute.\nApaingarri moduan Metal Aroan, Neolitoan erabiltzen ziren zintzilikarioez gain, urrezko, kobrezko zein brontzezko eraztunak, eskumuturrekoak, botoiak eta kriseiluak ere hasi ziren erabiltzen. Forma eta tamaina askotako zintzilikarioak topa daitezke: biribilak, laukizuzenak edo trapezio-formakoak, antropomorfoak (gizaki itxura dutenak) eta zoomorfoak (animalia itxura dutenak)...\nErabilera praktikoa zuten apaingarrien artean ohikoak ziren hainbat formatako fibulak (paparreko orratzak). Fibulak arropa biltzeko erabiltzen ziren eta forma anitzezko dekorazioa izaten zuten.\nGarai hartakoak dira beira-orez egindako lepoko eta eskumuturrekoen aletxo urdinak ere.\nEskumuturrekoen artean badira suge-forma dutenak. Sugea emakumearen emankortasunarekin lotu ohi da.\nGerlariak ere erabiltzen zituzten metalezko armek eta ezkutuek ere apaingarri ugari izaten zituzten.\nSineskerak eta artea\nMetal Aroan artelan txikiak ugaritu egin ziren; ordura arteko harria, hezurra eta buztinez gain, metala ere erabiltzen hasi ziren.\nDekoratutako objektuak geroz eta garrantzi handiagoa hartzen joan ziren: metalez eginiko fibulak (arropa lotzeko paparreko orratzak), gerriko-krisketak; buztinezko figurak eta dekoratutako ezkila-itxurako ontziak. Giza edo animalia formako metalezko irudi eskematikoak ere egiten zituzten.\nSineskerei dagokienez, ezinezkoa da garai haiei buruzko euskal lurraldeekiko datu zehatzak ematea. Nolanahi ere, nekazari eta abeltzainak lurrari, hark ematen zien uzta eta etxeko abereei lotuta bizi ziren, eta eguraldiak horrekin guztiekin berebiziko lotura zuen; beraz, eguraldi-zikloek garrantzia handia izaten zuten bai nekazarientzat baita abeltzainentzat ere; eta ezinbestekoa zitzaien oso zehatz ezagutzea eta segimendua egitea. Lurrarekin lotutako elementuak sinesmen eta gurtza-gai bilakatu eta jainkotu ohi zituzten.\nBurdinaren metalurgiarekin batera hileta-erritu berri bat zabaldu zen: errausketa. Metal Aroan hasi ziren gorpuak errausten eta errautsak ontzietan sarturik lurperatzen.\nGorpuak trikuharrietan ehorzteari utzi zioten, baina trikuharriak zeuden lekuetatik gertu beste monumentu batzuk eraiki zituzten, harrespilak (cromlech edo mairu-baratzeak), tumulu-harrespilak eta tumulu soilak\nIndusketa arkeologikoek iradokitzen duten arabera, honela egingo ziren hileta-errituak: egurra erregaitzat erabilita, hildakoaren gorpua errausten zuten, gero errautsak bildu eta paraje berezietara eramaten zituzten lurperatzeko.


Sebastian Vettel - Wikipedia, entziklopedia askea.\nJaio 1987ko uztailaren 3a (34 urte)\nHeppenheim ( Alemania)\nJarduneko urteak 2007-gaur egun\nTaldeak BMW Sauber, Toro Rosso, Red Bull eta Ferrari\nLasterketak 177 (176 hasiera)\nTxapelketak 4 (2010, 2011, 2012 eta 2013)\nItzuli azkarra 27\nLehen lasterketa 2007ko Ameriketako Estatu Batuetako Sari Nagusia\nLehen garaipena 2008ko Italiako Sari Nagusia\nAzken garaipena 2015eko Singapurreko Sari Nagusia\nAzken lasterketa 2016ko Mexikoko Sari Nagusia\nSebastian Vettel (Heppenheim, Alemania, 1987ko uztailaren 3a - ) 1 Formulako gidari alemaniarra da.\n2007an debutatu zuen 1 Formulan BMW Sauber taldearekin, Estatu Batuetako Sari Nagusian hain zuzen eta Robert Kubicari ordeztuz. 19 urte eta 349 egun besterik ez zituen eta horrenbestez, 1 Formulan debutatu duen bigarren piloturik gazteena da gaur egun, Mike Thackwellek baitauka marka hori. 2007ko uztailaren 31n BMW Sauber taldeak Toro Rossora joaten utzi zion Scott Speed pilotuari ordezteko.\n2008ko denboraldian Toro Rosso taldearekin korritzen du. 2008ko irailaren 13an bere lehendabiziko polea lortu zuen Italiako Sari Nagusian, eta gainera polea lortzen duen piloturik gazteena bihurtu zen. 2008ko irailaren 14an bere lehendabiziko garaipena lortu zuen Italian eta garaipena lortzen duen piloturik gazteena bihurtu zen. Ordura arte, bi errekor horiek Fernando Alonsok zituen.\nBere lehenengo lasterketa irabaztearen ondorioz, 2009an Red Bull Formula 1eko taldean sartzea lortu zuen. 2009. urteko Formula 1eko txapelketa mundialean, txapeldunordea izatea lortu zuen. Hurrengo lau urteetan (2010, 2011, 2012 eta 2013 urteak), Red Bull taldean munduko txapelduna izatea lortu zuen, hainbat munduko errekor lortuz. Hona hemen lortutako zenbait errekor:\nLau munduko txapelketa irabazi dituen Formula 1eko gidari gazteena.\nLau munduko txapelketa jarraian irabazi dituen Formula 1eko gidari gazteena.\nJarraian lasterketa gehien irabazi dituen gidari gazteena.\n2014. urtean, Red Bull taldeak kotxe nahiko txarra egin zuen, beraz, 2015. urtean Ferrari Formula 1eko taldean sartu zen. Ferrari taldean ez du mundu txapelketarik irabazi, baina bai lasterketa asko. Gaur egun arte Ferrari taldean dago oraindik, baina 2021. urtean Aston Martin Formula 1eko taldean egongo da.\nGaur egun arte, Sebastian Vettelek Formula 1ean, 4 mundu txapelketa irabazi, 53 lasterketa irabazi, 120 podiumetara igo eta 57 pole lortu ditu. Hainbeste lorpen edukitzearen ondorioz, munduko lasterketa gehien irabazi dituen hirugarren pertsona eta mundu txapelketa gehien irabazi dituen laugarren pertsona izatea lortu du.\neta Toro Rosso\nVettelek bakarrik 2007ko Estatu Batuetako Sari Nagusian korritu zuen BMW Sauberrekin. Gainontzekoak Toro Rossorekin korritu zituen.\nAlemaniako 1 Formulako gidariak